Info-bilten ERP KiM 21-02-04\nIbrahim Rugova sa "novom zastavom Kosova"\nGracanica, 21. februar 2004. godine\nDanasnja poseta sefa UNMIK-a Harija Holkerija i tzv. predsednika Kosova Ibrahima Rugove srpskim povratnickim selima u opstini Klina, Istok i Pec predstavlja zalostan primer medijske manipulacije srpskim povratnicima u cilju jacanja politicki inertnog Rugove pred pocetak njegove predizborne kampanje. Takodje, ova poseta ima zadatak da svetu predstavi kako se toboze ispunjavaju standardi na Kosovu i Metohiji i medijski da potkrepi Holekrijeve i Rugovine netacne izvestaje pred medjunarodnim forumima o "sve boljoj" situaciji u juznoj srpskoj pokrajini.\nHolkerijev "putujuci cirkus" koji se jos krece po Kosovu u pratnji veceg broja albanskih novinara (bez Srba) iskljuciovo ima zadatak da obezbedi potrebne snimke i fotografije za Ibrahima Rugovu kako bi se svetu prikazala toboznja briga za kosovske Srbe za koje Rugova od 1999. god. nista konkretno nije ucinio. Istovremeno dok najveci posleratni zlocini nad Srbima i dalje bivaju neistrazeni i dok se nastavlja diskriminacija srpskog naroda na svim poljima, od institucija vlasti, skolstva do zdravstva i zaposlenja, na dan sahrane ubijenih Srba u Lipljanu, Holkeri i Rugova pokrecu medijsku kampanju radi spasavanja svog vec duboko kompromitovanog moralnog autoriteta.\nEparhija rasko-prizrenska izrazava svoje duboko gnusanje zbog ovog najnovijeg politickog marketinga Holkerija i Rugove u vreme kada je srpski narod i dalje izlozen sistematskom stradanju i diskriminaciji. Crkva i verni narod su takodje duboko razocarani ulogom pojedinih srpskih predstavnika u vlasti Kosova koji su po Holkerijevom nalogu pre nekoliko dana obilazili sela koja Rugova treba da poseti kako bi se pripremila pozorisna predstava za albansko i svetsko javno mnjenje. Ova tuzna cinjenica pokazuje da kao i u vreme albanske autonomije pojedini srpski politicki predstavnici zarad sopstvenih licnih i nadasve finansijskih interesa rade protiv sopstvenog naroda i drzave koristeci nevolju unesrecenih i neobavestenih ljudi.


Kolumne & novosti: Rast korone u Srbiji posle znojave SNS žurke\nRast korone u Srbiji posle znojave SNS žurke\nŠtampa na nemačkom piše o nedavnoj proslavi u centrali SNS-a, a nazivaju je „znojavom“ žurkom, posle koje je broj slučajeva, pozitivnih na koronavirus, u Srbiji naglo porastao. Takođe ističu da su Srbija i Crna Gora jedine države regiona čijim građanima bi od srede mogla biti dopuštena putovanja u EU.\nČlanice Evropske unije bi u ponedeljak (29. jun) konačno trebalo da usaglase listu zemalja iz kojih će od srede (1. jul) ponovo biti moguća putovanja u EU. Prema informacijama Frankfurter algemajne cajtunga, Srbija i Crna Gora bi trebalo da se nađu na toj listi, dok nema ostalih država Zapadnog Balkana.\nOsim njih, putovanja bi bila dozvoljena iz samo još 12 svetskih zemalja. U pitanju su Australija, Novi Zeland, Kanada, Japan, Južna Koreja, Tajland, Alžir, Maroko, Tunis, Gruzija, Ruanda i Urugvaj.\n„Ove zemlje ispunjavaju uslove koje je predložila Evropska komisija. One imaju u proseku manje ili jednako zaraženih u odnosu na prosek EU“, piše frankfurtski list. Osim toga, zdravstveni sistemi tih državi nisu preopterećeni, i one već dozvoljavaju građanima EU ulazak u zemlju.\nDodaje se da bi se na listi našla i Kina, ukoliko zauzvrat dozvoli ulazak državljanima svih zemalja EU.\n„Lista bi trebalo da se aktuelizuje na svake dve sedmice, kako bi se pratila dinamika pandemije. Ona predstavlja preporuku za države EU i četiri pridružene države Šengenskog prostora“, piše FAZ i dodaje da će ipak države EU gledati da imaju jednaka pravila jer su u međuvremenu unutrašnje granice u Šengenu otvorene.\nMediji na nemačkom pak nastavljaju da izveštavaju i o „nemarnom“ ponašanju vlastodržaca u Srbiji koji su „sopstveno zdravlje i zdravlje sunarodnika potpuno nepotrebno izložili riziku“.\nO tome piše luksemburški list Tageblat koji opisuje slavlje Srpske napredne stranke u izbornoj noći: „Na izbornoj žurci u tesnoj centrali SNS na Novom Beogradu pobednici su radosno padali jedni drugima u zagrljaj. Partijski aktivisti su prisno igrali kolo. Od odstojanja ili maski nije bilo ni traga tokom znojave pobedničke gužve. Čak je i šef partije i države Aleksandar Vučić dopustio da mu trubači sa nekoliko santimetara duvaju u lice.“\nList dodaje da su sada koronom zaraženi brojni funkcioneri, poput dosadašnje predsednice Skupštine Maje Gojković, ministra odbrane Aleksandra Vulina i šefa Kancelarije za Kosovo i Metohiju Marka Đurića. „Za izbornu misiju, SNS nije nepromišljeno stavila na kocku samo zdravlje svojih ljudi, već i svih sunarodnika“, piše Tageblat.\nList navodi da broj zaraza ponovo prelazi dve stotine dnevno, te prenosi pisanje BIRN-a prema kojem je zataškan pravi broj zaraženih i mrtvih sa virusom. „Posle ukidanja vanrednog stanja početkom maja, Vlada i svemoćni Vučić dali su gas u popuštanju mera predostrožnosti, jureći u izbornu misiju. Zbog izbora je čak ukinuta i zabrana okupljanja.“\nBečki Standard piše o istoj temi, navodeći takođe istraživanje BIRN-a prema kojem je broj zaraza u danima pred izbore bio zapravo trostruko veći od zvaničnog. „Interesantno je da upravo taj broj zaraza od sredine juna predstavlja osnovu za odluku EU da li će dozvoliti građanima iz određenih država da doputuju od 1. jula.“\nIzvor: Nova.rs, DW


RUS: Najkasnije do jeseni prva jedinica sa raketama "Sarmat"\nRUS: Najkasnije do jeseni prva jedinica sa raketama „Sarmat“\nTanjug 23. aprila 2022. 11:24\nMOSKVA – Rusija planira najkasnije do jeseni da rasporedi prvu vojnu jedinicu naoružanu nuklearnim balističkim raketama „Sarmat“, izjavio je danas generalni direktor ruske svemirske agencije Roskosmos, Dmitrij Rogozin.\nJedinica će biti bazirana u Uzhuru, u regionu Krasnojarsk, oko 3.000 kilometara istočno od Moskve, citirala je agencija TAS S reči Rogozina.\nRogozin je prethodno na platformi Telegram objavio video, koji pokazuje koliko brže nakon lansiranja interkontinentalna balistička raketa „Sarmat“ povećava brzinu u odnosu na svog prethodnika „Vojvodu“.\nNa snimku se vide izlazak vozila sa projektilima, ispaljivanje raketa i prvih nekoliko sekundi nakon lansiranja stare i nove rakete. Navodi se da, u poređenju sa „Vojvodom“, „Sarmat“ može da pogađa mete na praktično neograničenim daljinama.


FL Studio: Vokalizacija govora [tutorial]\n[REQ]: Tutorial za pinnacle studio8\nTutoriali i slicna pomagala za 3D Studio Max\nMyCity » Audio/Video montaža » FL Studio: Vokalizacija govora [tutorial]\nNapisano na dan: 18.11.2016\nPoslao: 18 Nov 2016 16:12\nSada ću Vam objasniti kako da vokalizirate govor u programu FL Studio.\nVokalizacija je postupak u kojem kad se izgovoreni tekst obradi u odgovarajućem programu, konačni ishod obrade bude da govornik peva tekst koji je izgovorio normalim glasom.\nVokalizaciju primenjuju muzički producenti da bi pevači mnogo bolje zvučali u završnom snimku.\nSavremena tehnologija je omogućila da šta je u prošlosti bilo nezamislivo, danas je postalo stvarnost a u ovom slučaju je to da osoba koja ne zna da peva da propeva. Da biste mogli da vokalizujete bilo čiji govor potrebno je da imate sintisajzer, digitalni klavir...\nPrimeri urađeni u FL Studio\nRečenice koje ćete čuti u narednim klipovima je izgovorio muškarac iz Google Translate te sam koristeći FL studio učinio da muškarac propeva.\nOvaj topic je pregledan 791 puta\nUkupno su 628 korisnika na forumu :: 3 registrovanih, 0 sakrivenih i 625 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: ALBION101, goxin, Mercury2


Snaga naše projektne kuće temelji se na izuzetnom poslovnom timu. Svoje zaposlene smatramo vrednim članovima zajedničkog tima. Verujemo u snagu svakog pojedinca i njegov stručni i kreativni doprinos projektu, i dajemo svakome mogućnost da napreduje.\nSvi projekti se realizuju u kreativnoj saradnji visoko kvalifikovanih inženjera i tehničara sa dugim iskustvom na raznim poljima projektovanja. Poslujući više od 65 godina stvorili smo jedinstveni rezervoar znanja, veština i iskustva, koji danas koristimo kako bismo razvijali specifična rešenja i odgovarali na posebne zahteve naših klijenata.\nGodine i decenije partnerske saradnje izgradile su istančane odnose međusobnog razumevanja među zaposlenima, što unosi pozitivnu energiju u poslovanje i direktno utiče na kvalitet i brzinu ispunjavanja postavljenih radnih ciljeva.\nView Reference-srb in a larger map


Australijske vlasti su izdale rigorozna pravila kojih teniseri i članovi njihovih timova moraju da se pridržavaju, te je retko vreme provedeno van hotela.\nKako bi bio "na vazduhu", u prvih nekoliko dana Novak Đoković puno vremena provodi na terasi odakle je stigao još jedan zanimljiv video snimak.\nPrethodno je najbolji teniser sveta ćaskao sa jednim srpskim navijačem koji je umalo mogao da ima problem sa policijom koja čuva hotel u kom su smešteni najbolji teniseri planete.\nDan kasnije je Đoković ponovo imao zanimljivu situaciju, takođe konverzaciju, sa navijačima u Adelejdu.\nGrupa navijača došla je do hotela kako bi pružila podršku igračima, a jedan od retkih koji ih je pozdravio jeste upravo Srbin.\nNovak Đoković je izašao na balkon i proćaskao sa ljudima koji su došli, a onda je uzviknuo nešto što je iznenadilo, a zatim i nasmejalo sve okupljene:\n- Oslobide nas, molim vas, viknuo je Novak.\nAustralijan open bi trebalo da počne 8. februara, a u ovoj zemlji će Đoković igrati i ATP kup.


Mihajlovićеva: Mеđunarodni tеrеtni saobraćaj od vitalnе važnosti, podrška za brži oporavak prеvoza putnika | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva: Mеđunarodni tеrеtni saobraćaj od vitalnе važnosti, podrška za brži oporavak prеvoza putnika\nMihajlovićеva: Mеđunarodni tеrеtni saobraćaj od vitalnе važnosti, podrška za brži oporavak prеvoza putnika\n23.04.2020. - 16:31\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, rеkla jе danas da sе dosadašnjе štеtе zbog pandеmijе korona virusa u sеktoru transporta procеnjuju na izmеđu 120 i 140 miliona еvra, a da su procеnе da bi do kraja godinе mogla da dostignu i višе od 700 miliona еvra.\n“Najvеću štеtu jе prеtrpеo putnički saobraćaj, posеbno vazdušni, i tu nе govorimo samo o „Er Srbiji“, vеć i o našim aеrodromima. Dosadašnji gubici „Er Srbijе“ iznosе oko 35 miliona еvra, a kao država ćеmo naći način kako da toj kompaniji pomognеmo jеr jе ona vitalna karika u našеm vazdušnom saobraćaju. Pokazalo sе i tokom ovе krizе koliko jе važno da imamo nacionalnog avio-prеvoznika, budući da jе od počеtka vanrеdnog stanja „Er Srbija“ prеvеzla oko 13.000 naših državljana“, rеkla jе Mihajlovićеva gostujući u еmisiji “Osvrt” na Tеlеviziji B92.\nPotprеdsеdnica Vladе jе naglasila da jе Srbija učinila svе da omogući bržе krеtanjе tranzitnog saobraćaja, koji jе od vitalnе važnosti za snabdеvanjе građana Srbijе i rеgiona. “Od polovinе marta u Srbiju jе ušlo oko 100.000 kamiona, od čеga oko 60.000 za snabdеvanjе Srbijе. Mi smo prvi ukinuli policijsku pratnju kamiona u tranzitu, sada jе konvojе ukinula i Hrvatska, a nadamo sе da ćе to uskoro uraditi i Slovеnija”, rеkla jе Mihajlovićеva.\nOna jе dodala da jе u drumskom tеrеtnom saobraćaju zabеlеžеn pad od oko 20 odsto, u prеvozu robе žеlеznicom oko 10 do 15 odsto, tе da ćе najvеći izazov oporavak svih vrsta putničkog saobraćaja.\n“Primеra radi, samo u putničkom vodnom saobraćaju ovе godinе jе u Srbiji trеbalo da pristanе oko 1.500 kruzеra, što jе moralo da budе otkazano. Razgovaraćеmo sa Ministarstvom privrеdе i Ministarstvom finansija o načinima kako da pomognеmo dеo transportnog sеktora koji sе bavi putničkim saobraćajеm, kako bi što prе stao na nogе”, rеkla jе Mihajlovićеva.


KNEŽEVIĆ: „Nadam se brzo konstruktivnom dogovoru“ – Portal Luca\nNakon što su Demokratski front i Demokrate objavili da su postigli dogovor o rekonstrukciji Vlade, u Frontu očekuju podršku svih partija vlasti, kako bi se konačno izašlo iz političke krize. URU, kažu, vide kao partnera, a ako taj Građanski pokret, kako poručuje Milan Knežević, sebe vidi s nekim drugim, oni neće imati ništa protiv\nOčekuje da će svi oni koji su ohrabrivali na dogovor podržati i pozdraviti njihov dogovor i saopštenje.\nPoslanica GP URA Božena Jelušić poručila je da GP URA čvrsto stoji pri svim tačkama Sporazuma o formiranju vlasti od 9. septembra prošle godine. Ona je poručila i da ne može Tužilački savjet ići u paketu sa tim ko će biti koji ministar. Dogovor Demokratskog fronta i Demokratske Crne Gore o rekonestrukciju Vlade novi je poltički momenat i, kako dodaje Jelušić, sada je sve moguće od novih izbora do nekog drugog rješenja.\nGrađanski pokret URA trebalo bi da pozdravi dogovor dva najveća subjekta u vladajućoj većini koji znači stabilizaciju Vlade, umjesto optužbi da su ministarske fotelje značajnije od reformi u Tužilaštvu i borbe protiv organizovanog kriminala, ocijenile su Demokrate.\nRegionprije 48 minuta\nEkonomijaprije 58 minuta


I Faraž pozvao britanski parlament da odbije novi sporazum o Bregzitu - Svet - Dnevni list Danas\nPočetna » Svet » I Faraž pozvao britanski parlament da odbije novi sporazum o Bregzitu\n0Piše: Beta-AP 17. oktobra 2019. 16.18 Izmenjeno: 16.21\nFaraž je rekao da novi, danas postignuti sporazum Londona i Brisela „nije Bregzit“ i da bi na previše načina vezao Veliku Britaniju za EU.\nJedan od najvatrenijih zagovornika Bregzita u Velikoj Britaniji kazao je da bi više voleo da posle produženja roka za Bregzit, predviđenog za 31. oktobar, budu raspisani vanredni parlamentarni izbori nego da parlament glasa za novi sporazum.\nFaraž, koji je i poslanik Evropskog parlamenta, rekao je da preferira „čist razlaz“ s Evropom, a ne „još jedan evropski ugovor“.\nPremijer Džonson je danas izjavio da je Velika Britanija postigla odličan sporazum s EU, ali se očekuje da će vlada imati teškoće da izdejstvuje njegovo usvajanje u parlamentu. Prethodni sporazum o Bregzitu, koji je postigla Džonsonova prethodnica Tereza Mej, parlament je tri puta odbacio.\nLider opozicionih laburista Džeremi Korbin pozvao je ranije danas poslanike da odbiju novi sporazum o Bregzitu, rekavši da je najbolji način za rešavanje krize oko Bregzita da „narod da poslednju reč na glasanju“.\nKorbin je ocenio da je danas postignuti sporazum „još lošiji“ od prethodnog koji je ispregovarala vlada Tereze Mej.\nLiderka proevropskih opozicionih Liberalnih demokrata Džo Svinson izjavila je danas da je njena stranka odlučna da zaustavi proces Bregzita uprkos novom sporazumu dve strane.\nSvinson je rekla da je „odlučnija nego ikad“ da spreči Bregzit i da omogući građanima „da kažu poslednju reč“.\nLiberalne demokrate se zalažu za održavanje novog referenduma o Bregzitu, i najavljuju da bi Velika Britanija povukla zahtev za izlazak iz Unije ako bi Svinson postala premijerka.\nKako se sporazumu protivi i severnoirska Demokratska unionistička partija koja u parlamentu podržava manjinsku vladu konzervativaca, Džonsonu će za usvajanje sporazuma verovatno biti potrebna podrška nekih poslanika laburista, naklonjenih Bregzitu.\nBregzit, Najdžel Faraž, Velika Britanija\nBritanski prevoznici morskih plodova na protestu poručili da je „Bregzit krvoproliće“\nŠkotlanđani, ali i Irci streme ka nezavisnosti


Bajraktari: Ukinuti Specijalni sud\nJul 02, 2020 13:10\nPredstavnik albansko-američke zajednice Hari Barjaktari reagovao je nakon što je Specijalno tužilaštvo odlučilo da objavi optužnicu protiv predsednika Kosova Hašima Tačija i lidera DPK Kadrija Veseljija i traži zatvaranje tog Suda, prenosi Gazeta Ekspres.\nU članku objavljenom u listu „Iliria Press“, Bajraktari kaže da bi Specijalni sud trebalo da bude zatvoren, jer je, kaže, javno objavljivanje predloga tužbe u vreme dok Tači putuje u Vašington na sastanak sa izaslanikom Ričardom Grenelom i Robertom O Brajanom, odluka bez presedana.\n"Šta je u ovom trenutku njeno objavljivanje sem politička namera? Brza akcija, posle godina pospanosti ",kazao je Bajraktari.\nPrema njegovim rečima Specijalni sud osnovan je kao rezultat velikog međunarodnog pritiska i sudiće se isključivo Albancima.\nOcenjuje da je to neprihvatljivo i dodaje da ako se ne promeni namena za istraživanje zločina svih etničkih grupa na Kosovu, parlament bi trebalo da preispita odluku i status Specijalnog suda.\n“U prošlosti sam kritikovao Tačija i izrazio sumnju u bilo kakve razgovore sa Srbijom koji su uključivali promene granica. Međutim, podržavam njegovu izjavu i sada delim istu sumnju u vezi te grube zloupotrebe Specijalnog suda”, zaključio je Barjaktari.\nKurti ponovio: Tužićemo Srbiju za genocid 6\nAutobusi vraćeni sa Jarinja 14\n13:07 June 12, 2021


Energično brendiranje turističke destinacije Vojvodine i Srbije daje rezultate\nBack TURIZAM TURISTIČKE ORGANIZACIJE Energično brendiranje turističke destinacije Vojvodine i Srbije daje rezultate\nutorak, 03 mart 2020 08:33\nProjekat „IDENTIS” (Integrated Development of Natural and Cultural Tourism in Tisa River Region) u okviru Interreg - IPA CBC Mađarska - Srbija (www.identison.com), koji obuhvata seoski (ruralni), wellness&spa turizam, aktivni i eko turizam, te kulturni turizam i istorijsko nasleđe kao inovativna osnova za unapređenje turističke ponude Potisja u Čongrad županiji i Vojvodini bila je osnovna tema ovogodišnjeg nastupa Turističke organizacije Vojvodine, kao vodećeg partnera projekta, na 43. Sajmu turizma održanog poslednjeg vikenda februara u Budimpešti.\nU okviru projekta predstavljeni su specijalni rezervati prirode i zaštićena prirodna dobra, veliki broj atraktivnih kulturnih dobara, kao što je impozantna srenjovekovna građevina Arača između Novog Bečeja i Novog Miloševa, dvorci i druge zanimljivosti. Jedinstvena turistička ponuda ovog regiona trebala bi da dovede do povećanje broja posetilaca kulturnog nasleđa i prirodnih atrakcija u Potisju, kao i uspostavljanje saradnje između turističkih organizacija, operatora, kompanija i stanovništva dve susedne države.\nPo tradiciji Vojvodina je, uz Pokrajinski sekretarijat za privredu i turizam i PKV, jedan od organizatora nastupa na Sajmu turizma u Budimpešti, predstavila turističku ponudu ove regije objedinjenom ponudom opština koje gravitiraju ka Mađarskoj, u kojoj živi najveći broj žitelja ove nacionalne manjine. Među više od trideset izlagača našle su se TO Sombora, Temerina, Sente, Kanjiže, Subotice i Novog Bečeja, proizvođači hrane, vina i vojvođanskih delicija.\nPrema rečima dr Nataše Pavlović, direktorice Turističke organizacije Vojvodine, uspešnost učešća na ovom sajmu meri se brojem dolazaka mađarskih turista u Vojvodinu i Srbiju, koji iz godine u godinu beleži rast i, ako sumiramo rezultate od prošle godine, broj mađarskih turista bio je na trećem mestu, posle nemačkih i turista iz Hrvatske.\n- Za ovakve rezultate sigurno je zaslužan i veliki broj promocija TOV u regionu. Broj mađarskih turista u 2019. u odnosu na 2018. porastao je za 5,2%, a ukupan broj turista iz Mađarske u Vojvodini bio je oko 40.000 turista. Od izuzetne važnosti je da kada turista dođe u severnu srpsku pokrajinu da se usmeri i u druge krajeve naše lepe zemlje. Zbog toga je sa nama Privredna komora Srbije sa brojnim srpskim banjama i predstavnicima turističke privrede, i nema sumnje da će saradnja kao i prethodnih godina sa Republikom Mađarskom kada su turisti u pitnju, imati pozitivan efekat - rekla je direktorica.\nOna je tom prilikom naznačila i selo Skorenovac, klaster „Deliblatska peščara“ koji beleže treći nastup na ovom sajmu sa programima koji privlače sve veći broj turista iz Mađarske.\nTuristička organiazcija Vojvodine za ovu priliku je pripremila i bogat propagandni materijal na engleskom, mađarskom i srpskom jeziku, koji će dalje biti plasirani svima onima koji su od značajna za prodaju aranžmana.\nDrugu godinu za redom, TOV je bio organizator VOJVOĐANSKE VEČERI u velelepnom zdanju Ambasade Republike Srbije na Trgu heroja, na kojoj je bila prezentovana gastronomska ponuda domaćih vojvođanskih specijaliteta (Ljubica Erkić - Pastai testenine), domaće srpske rakije (Benišek - Veselinović iz Sremskih Karlovaca, Destilerija „Kalpak“ Vrbas) i autohtonim vinima sa Fruške gore (Vinarija „Deurić“ Mala Remeta). U ulozi domaćina, ambasador Republike Srbije u Mađarskoj, Nj.E. gospodin Ivan Todorov, na prijem je pozvao brojne zvanice predstavnike privrednih komora Mađarske, predstavnike drugih ambasada sa sedištem u Budimpešti, preduzetnike iz Mađarske važne za unapređenje turističke privrede.\nTom prilikom bio je prikazan novi šestominutni promotivni film „Vojvodina Lifestyle“ TO Vojvodine, a za muzički deo pobrinuo se tamburaški orkestar iz Novog Sada „Od Baha do sevdaha”.


Ljudi pod stresom su društveniji - Zdrava Hrana\nNedavno istraživanje Univerziteta iz Frajburga otkrilo je iznenađujuću činjenicu da ljudi pod stresom razvijaju pozitivno društveno ponašanje. To je opovrglo uobičajeno mišljenje da je reakcija na stres uvek agresivna.\nTim istraživača, predvođen psihologom prof. Markusom Hajnrihom i neurologom dr Bernadet fon Davans sa Univerziteta Frajburg u Nemačkoj su u jednom nedavnom proučavanju ponovo ispitali kako ljudi reaguju u stresnim sutuacijama. Zaključci do kojih su oni došli protivreče jednoj ukorenjenoj, skoro 100 godina staroj naučnoj doktrini, koja je postala i deo uobičajenih shvatanja široke populacije. Prema toj doktrini, ljudi i većina životinjskih vrsta na stres odgovaraju reakcijom poznatom pod nazivom “bori se ili beži”.\nMeđutim, negde 1990-tih naučnici su počeli da ukazuju da možda baš i nije sasvim tako i kako žene, umesto agresije, pokazuju alternativan oblik reakcije na stres – “neguj i sprijatelji se” - drugim rečima, zaštitničku (“neguj”) i prijateljsku (“sprijatelji se”) reakciju. I pored ovoga, nastavilo se sa verovanjem da muškarci pod stresom ipak postaju agresivni. Ali, nemački istraživači sad tvrde da nije tako – njihov zaključak je da je očigledno da i muškarci razvijaju društvenije ponašanje, kao direktnu reakciju na stres.\nInače, ovo je proučavanje koje je po prvi put eksperimentalno ispitalo reakciju muškaraca na stres, a rezultati su objavljeni u časopisu Psychological Science.\nU istraživanju su učestvovali, u svojstvu ispitanika, čak i neki poznati profesori fakulteta iz Švajcarske i Nemačke.\nIstraživački tim Univerziteta Frajburg je već ranije ispitao implikacije posledica socijalnih stresora, koristeći posebno osmišljene igre društvene interakcije. Te “igre” su im omogućile da izmere pozitivno društveno ponašanje – na primer, poverenje ili deljenje sa drugima, i negativno društveno ponašanje – na primer, kažnjavanje.\nU ovom proučavanju se pokazalo da su ispitanici koji su bili pod stresom pokazivali značajno pozitivnije društveno ponašanje nego ispitanici koji nisu bili u stresnim situacijama. Sa druge strane stres, nije uticao na povaćanje negativnog društvenog ponašanja. Za prof. Hajnriha, ovo otkriće ima dalekosežne posledice u razumevanju društvenog značaja stresa: “Iz ranijih proučavanja u našoj laboratoriji, već smo znali da pozitivan kontakt sa pojedincem u kojeg imamo poverenja pre stresne situacije smanjuje reakciju na stres. Očigledno je da je ova strategija izlaska na kraj sa stresom tako snažno ukorenjena da ljudi takođe mogu da promene svoje reakcije na stres i tokom samog stresa, ili odmah nakon njega, i to pomoću pozitivnog društvenog ponašanja”.\nNema sumnje da su rezultati ovog istraživanja ohrabrujući. Prvo, oni ukazuju da ljudi nisu tako animalni kao što ih predstavljaju neke psihoanalitički i darvinistički orijentisane struje u nauci. A drugo, ovo istraživanje ukazuje i da stres sam po sebi nije loš – jer nas, očigledno, može podstaći da postanemo bolji građani sveta, saosećajniji, društveniji i bolji ljudi.


Odbori za poljoprivredu Skupštine Vojvodine i Parlamenta Mađarske o produbljivanju saradnje - Skupština Autonomne Pokrajine Vojvodine\nPolazeći od dosadašnje dobre regionalne saradnje koju AP Vojvodina ima sa Republikom Mađarskom i važnosti poljoprivrede kao jedne od vodećih privrednih grana dve susedne države, podršku produbljivanju saradnje svojim učešćem na zajedničkoj sednici dali su predsednik Skupštine AP Vojvodine Ištvan Pastor i pokrajinski sekretar za poljoprivredu, vodoprivredu i šumarstvo mr Vuk Radojević.\nObraćajući se prisutnima, predsednik Pastor je istakao da Vojvodina neguje bogatu regionalnu saradnju koja se stalno produbljuje i dodao da Mađarska u toj saradnji kao regionalni partner ima istaknutu poziciju.\n„Saradnja sa Mađarskom je nama od izuzetnog značaja, pa tako i parlamentarna saradnja, te nam je izuzetno da ostvarimo kontinuitet u našim prijateljskim i partnerskim odnosim, posebno kada je reč o skupštinskim odborima“, rekao je Pastor.\nOn je dodao jedan od prioriteta pokrajinske administracije ostvarivanje dobre i bogate regionalne saradnje, te da Mađarska i njene županije imaju istaknutu poziciju u tom procesu.\n„Trudimo se da naše odnose gradimo od lokalnog nivoa na dalje. U oblasti poljoprivrede naši interesi za saradnjom posebno su istaknuti u pogledu toga da će se u narednom periodu ubrzati proces pristupanja Republike Srbije Evropskoj uniji i to nam otvara dodatne mogućnosti saradnje“, rekao je predsednik Skupštine AP Vojvodine Ištvan Pastor.\nNa sednici je ocenjeno da u oblasti agrara postoje potencijali za unapređenje saradnje, te da je potrebno sagledati nove mogućnosti i intenzivirati saradnju u okviru IPA projekata, kao oblastima protivgradne zaštite, unapređenja stočarstva i edukacije poljoprivrednika. Takođe, bilo je reči i o iskustvima Mađarske iz perioda prisutupanja te države Evropskoj uniji, kao i o aktuelnostima u domaćem agraru sa akcentom na prilagođavanje propisa, tržišta i odnosa prema državnom zemljištu i domaćim poljoprivrednicima, a sve u cilju podrške mađarskih partnera, imajući u vidu da Srbiju očekuje intenziviranje pregovora.\nPredsednik Skupštine AP Vojvodine Ištvan Pastor, članovi skupštinskog Odbora za poljoprivredu i resorni pokrajinski sekretar mr Vuk Radojević, održali su u Parlamentu Republike Mađarske i bilateralni sastanak sa potpredsednikom tog parlamenta Ištvanom Jakabom. Tom prilikom potvrđena je obostrana spremnost za nastavkom i produbljivanjem dosadašnje dobre saradnje.


Otvoren konkurs Opportunity banke „Žena za 5“ - 3Bank\nOd Vuk Popadic08/03/202111 oktobra, 2021No Comments\nKao i svake godine, Opportunity banka je pokrenula nagradni konkurs ‘Žena za 5’, koji je otvoren za prijave od danas. Pravo na učešće imaju sve klijentkinje-preduzetnice Opportunity banke koje se prijave popunjavanjem profila na web sajtu www.zena5.rs koji je Opportunity banka kreirala specijalno za potrebe konkursa. U novembru smo proglasili 5 pobednica, u skladu sa propozicijama konkursa, a više o njima možete da pogledate OVDE.\nI ove godine konkurs traje od 8. marta do 15. oktobra, a šta je važno popuniti na sajtu ‘Žena za 5’ kako bi Vaš profil bio što reprezentativniji, možete pogledati na web sajtu konkursa.\nOva jedinstvena inicijativa Opportunity banke ukazuje na važnost ženskog preduzetništva jer znamo da u Srbiji biti žena i baviti se biznisom nije uvek lako, i potrebno je ponekad imati superherojske moći da bi se izbalansirale porodične sa poslovnim obavezama, a domaćinstvo i biznis vodili sa jednakim elanom. Kroz uspešne priče klijentkinja Opportunity banke koje će se uskoro naći na ovom web-sajtu, one će imati priliku da promovišu svoj biznis i osvoje vredne nagrade, ali i da se umreže, podele svoja iskustva i steknu neka nova znanja.\nKonkurs je bio otvoren za prijave od 8. marta do 15. oktobra 2020. godine, a glasanje koje je trajalo od 01.11 – 07.11.2020 u ponoć je bilo javno i odvijalo se tako što je svako mogao da poseti sajt Žena za 5 i glasa za svog favorita preko Facebook Like opcije.


U našoj bazi nalaze se sva pitanja koja je MUP do sada objavio. Pitanja i odgovori na pitanja redovno se usaglašavaju sa ispravkama koje MUP objavljuje pa kandidati ne moraju da brinu hoće li imati sve odgovore i hoće li biti tačni.\nUkoliko neko od kandidata, instruktora ili predavača prijavi grešku na pitanju odmah to proveravamo sa MUP-om kako bi eventualnu grešku ispravili.\nSva pitanja koja kandidat dobija prilikom rešavanja testova su baš za njegovu kategoriju pa nema opasnosti da će morati da uči nešto što mu nije potrebno.\nZa svako pitanje napisan je komentar kojim se detaljnije objašnjava tačan odgovor, što omogućava kandidatu da ne uči pitanja napamet nego ih uči sa razumevanjem. Na ovaj način kanidat ulazi u praktičnu obuku sa odličnim znanjem koje će mu sigurno koristiti i kasnije kada bude samostalan vozač.\nASO softver vodi detaljnu statistiku o rešavanju testova, pa zaposleni u njegovoj školi mogu da prate napredak u učenju i prilagođavaju oblasti i broj pitanja koja dobija kandidat kako bi najbrže i najbolje završio pripremu za teorijski ispit.\nPored testiranja i pregleda pitanja, kandidat na posebnoj stranici ima i spisak svih zakona koji su bitni za saobraćaj, kao i najnovija izdanja Priručnika za polaganje vozačkog ispita koji je objavila Privredna komora auto škola Srbije. Priručnik se redovno ažurira pa je tu uvek objavljeno najnovije izdanje.\nMogućnost komunikacije sa auto školom preko sistema poruka olakšava zakazivanje ispita, predavanja ili praktične obuke.\nASO softver je napravljen tako da se može koristiti sa bilo kog računara koji ima internet, pa olakšava pristup gradivu i izbor vremena za učenje.


U Plavoj Sali Gradske kuće, u ponedeljak, 24. novembra održana je Promocija lokalne akcije Osnovne škole “Sonja Marinković” kao model škole za inkluzivno obrazovanje. Cilj akcije je unapređenje socijalne i obrazovne inkluzije kroz jačanje lokalnih mreža podrške inkluzivnom obrazovanju i uspostavljanje institucionalnih mehanizama pravilnog razvoja dece iz osetljivih grupa.\n—U okviru projekta „Unapređenje obrazovanja u Srbiji kroz razvoj Mreže podrške inkluzivnom obrazovanju“, koji se sprovodi u partnerstvu sa UNICEF-om, Ministarstvom prosvete, nauke i tehnološkog razvoja RS, realizuje se niz aktivnosti koje imaju za cilj unapređenje kvaliteta obrazovanja i inkluzije dece iz osetljivih grupa u Srbiji. Jedan od koraka u realizaciji projekta, predviđa i pružanje podrške osnovnim i srednjim model školama koje su članice Mreže - objašnjava Branka Bešlić, školska koordinatorka lokalne akcije, ističući da na lokalnom nivou nedostaju odgovarajući servisi i mehanizmi za omogućavanje, poboljšanje i podržavanje obrazovne i socijalne inkluzije dece iz osetljivih grupa. -Korišćenjem iskustava i veština mobilizacije, koje su razvile model škole, projekat je podržao i razvoj i sprovođenje lokalnih akcija čiji je cilj da unaprede načine na koje lokalna zajednica pruža podršku deci iz osetljivih grupa i podstiče njihovo uključivanje u redovno obrazovanje i različite aspekte života zajednice.\nSprovođenje ove ali i svake druge lokalne akcije, inicirane i koordinisane od strane modela škola i ustanova dobre prakse, praćeno je od strane Savetodavnog i koordinacionog tima Mreže.\n—Planirano je da po završetku projekta opisi realizovanih lokalnih akcija budu dostupni na veb stranici Mreže. Na taj način bi postali vodiči i inspiracija drugim obrazovnim ustanovama i akterima, koji žele da uvedu i razviju slične inicijative u budućnosti. Osim toga, svaka lokalna akcija će imati za rezultat detaljan plan akcije, čije sprovođenje može biti podržano tokom nastavka realizacije ovog projekta.\nOsnovna škola „Sonja Marinković“,kao model škola, učinila je mnogo, na teritoriji opštine, za implementaciju inkluzije u obrazovni proces. Svesni da se inkluzija nikad ne završava, te da na taj način ni njihov “zadatak” nije gotov, akciji su dali naziv„Korak više“. Upravo je taj korak, koji će doprineti daljem radu i unapređivanju Mreže, učinjen u aprilu ove godine, sa osnivanjem Mreže podrške grada Subotice.\n—Pored toga što smo dogovorilii proceduru rada Mreže i osmislili obrasce, otvorili smo i sajt koji bi treblo da postane zajednički za sve lokalne Mreže okruga, a na kome će biti predstavljeni primeri dobre prakse inkluzivnog obrazovanja kao i aktivnosti Mreža – ističe koordinatorka, navodeći da je za narednu godinu planirano osnivanje lokalnih Mreža, njihovo povezivanje kroz zajedničke aktivnosti, dok je poseban akcenat stavljen na podršci svim učenicima, posebno učenicima srednjih stručnih škola, kao i na vršnjačkoj podršci.\n—Krajnji cilj lokalne akcije je uspostavljanje procedure kojom se učenici, kojima je potrebna dodatna obrazovna podrška, prate od momenta uključivanja u predškolsku ustanovu do zapošljavanja-kaže Branka Bešlić, školska koordinatorka lokalne akcije.


IMA LI KO BRŽI? Ovom spretnom Beograđaninu definitivno NI SNEG NE MOŽE NIŠTA (VIDEO)\nDa debeli minus, sneg visine nekoliko desetina centimetara, sneg i hladnoća ne mogu ništa odlučnima pokazuje i snimak bicikliste koji se pojavio na društvenoj mreži Tviter.\nNesvakidašnji poduhvat bicikliste koji pod "punom zimskom opremom" vozi bicikl preko smetova snega u blziini Ušća šokirao je prolaznike, te je jedan od njih i napravio ovaj viralan video.\n- Pobednik dana! - napisao je autor snimka koji nije mogao da veruje da se neko odlučio za ovakvu akciju.\nOčigledno da ovom muškarcu nije smetao minus, te je odlučio da svoju rekreaciju sprovrede pa čak i po debelom snegu.\nBiciklisti na 89. "Kritičnoj masi" vozili do Ade Ciganlije\nOPASNOST NA PANČEVCU Pogledajte kako izgleda ograda na mostu\nLETNJE BAŠTE NA PARKINGU Ugostitelji iz Resavske na mesta obeležena za parkiranje IZNOSE STOLOVE. Evo o čemu se radi\nRadnici "Parking servisa" obeležili su mesta za parkiranje u Resavskoj, ali je u delu te ulice na njima nemoguće ostaviti automobile jer ih već zauzimaju - stolovi kafića i restorana.\nZa vikend BEZ TRAMVAJA 6 i 14, dok će "sedmica" voziti samo do Omladinskog stadiona\nZbog radova na tramvajskom koloseku u zoni okretnice „Kluz“, u Bulevaru kralja Aleksandra, od subote u 0.30 časova do ponedeljka u 3.30, menja se režim rada linija javnog prevoza:\nBeogradska policija uhapsila je jutros oko 8 sati u gradskom autobusu na teritoriji opštine Savski venac Miloša M. (43) kod kojeg je pronađena kutija od bombe i u kutiji upaljač, saznaje!\nSvi su bili šokirani kada je društvenim mrežama počela da kruži priča da je pas rase bul terijer ostavljen vezan na suncu ispred jednog supermarketa na Vračaru. Međutim, redakciji "Blica" javio se pravi vlasnik psa Joce i otkrio drugu stranu medalje.


Press Online :: Izložbe :: Nova postavka u Kući cveća: Figure sećanja / print=true\nDetalj sa izložbe, foto: Stevan Kragujević\nIzložba je napravljena sa idejom da prikaže mehanizme kolektivnog sećanja i na inovativan način interpretira muzejski fond, arhivsku građu i dokumentarni video materijal, povezujući ga sa savremenim trenutkom.\nZa postavku je odabrana Kuća cveća, jer predstavlja jedno od najznačajnijih mesta sećanja koje se vezuje za bivšu Jugoslaviju i njenog doživotnog predsednika, Josipa Broza Tita, koji je u njoj sahranjen.\nAutori izložbe su Vesna Mikelić, viša kustoskinja Muzeja istorije Jugoslavije, Marija Đorgović, kustoskinja Muzeja istorije Jugoslavije i Radovan Cukić, kustos Muzeja istorije Jugoslavije.\nTumačeći rituale iz doba Socijalističke Federativne Republike Jugoslavije (SFRJ), koji su se održali do danas i mesto koje u njima igraju pisana reč, predmeti i objekti u sastavu današnjeg Muzeja istorije Jugoslavije (MIJ), izložba istražuje na koji način različite društvene grupe stvaraju i održavaju sećanje na Jugoslaviju i Tita.\n- Naziv izložbe sugeriše vezu između predmeta, rituala i ljudi, kao i njihovu međusobnu interakciju, provocitrajući posetioce da nađu svoje mesto u njoj.\nMaterijalizacija sećanja na Josipa Broza i Jugoslaviju, počinje upisima u Knjigu žalosti koja je ustanovljena maja 1980. godine, povodom Titove sahrane, da bi se po osnivanju Memorijalnog centra nastavila, kroz zapise u Spomen-knjigama i Knjigama utisaka. Kontinuitet u ostavljanju poruka koji traje do danas, kao i promena karaktera poruka, govore o njihovom značaju za stvaranje i održavanje kolektivnog pamćenja i predstave o Titu - navode iz Muzeja istorije Jugoslavije.\nOva praksa posthumnog obraćanja Titu, nadovezuje se na običaj koji je tokom njegovog života bio rasprostranjen kroz poruke upućene njemu lično - na posvetama poklona koji se danas čuvaju u tom muzeju. Najeksplicitniji primeri su štafete, kao pokloni u kojima je poruka najvažniji deo.\nIzložba "Figure sećanja" obuhvata period pre i posle Titove smrti, počev od 1945. godine do 2014, kao i segment koji se odnosi na samu sahranu i podeljena je u tri celine.\nPrva celina posvećena je štafetama koje su Josipu Brozu slate 25. maja, a koje u muzej i danas pristižu.\nIzloženo je oko 200 štafeta različitih darodavaca - pionira, omladine, pripadnika raznih saveza i udruženja, poljoprivrednika, građana različitih gradova i sela, kolektiva različitih preduzeća, boraca, vojske.\nPored štafeta posetioci će moći da vide i video instalaciju - kombinaciju arhivskih snimaka nošenja štafete i sletova, kao i snimaka proslave 25. maja danas sa akcentom na Kumrovec i Beograd. Njihovo pozicioniranje paralelno sa arhivskim snimcima proslave ovog datuma omogućiće sagledavanje ovog datuma u kontekstu promena nastalih u poslednjih nekoliko decenija.\nU delu koji se odnosi na period nakon Titove smrti, u multimedijalnoj formi su prikazani zapisi i poruke različitih pojedinaca i društvenih grupa. One prvenstveno pripadaju spomen-knjigama od 1982. godine do danas.\nKnjiga utisaka, Kuća cveća 1998.\nVažan segment ovog dela izložbe čine i knjige utisaka sa zapisima građana, radnih organizacija, udruženja i mladih iz nekadašnje Jugoslavije, a danas susednih država i celog sveta.\nPoseban segment izložbe sadrži oko dve stotine fotografija i upisa u knjige žalosti od strane šefova država, ambasadora, predsednika i građana.\nKuriozitet izložbe predstavlja segment - Otvoreni depo u okviru koga će biti predstavljeni uobičajeni poslovi koje kustosi obavljaju prilikom evidentiranja i obrade predmeta.\nPosebno 25. maja posetioci će biti u prilici da upoznaju na koji se način štafete tretiraju u kontekstu muzeja i kulturnog nasleđa, da dodirnu štafete, ali i da komuniciraju svoja sećanja.\nSpecijalni program 25. maja činiće i emitovanje filmova koje je Tito gledao na Dan mladosti u bisokopskoj sali Muzeja 25. maj.


Željeznički most na transsibirskoj željezničkoj pruzi u Rusiji urušio se zbog kiša -- Zemaljske promjene -- Sott.net\nPet, 23 Srp 2021 10:18 UTC\nŽeljeznički most koji čini dio ruske Transsibirske željeznice urušava se zbog kiše\nDok na jednoj strani Rusije požari proždiru sve pred sobom, gušeći čitave gradove otrovnim dimom, na drugoj strani zemlje - poplave.\nJake kiše u regionu Zabajkalski u Rusiji izazvale su rušenje železničkog mosta koji je deo Transibirske železnicke mreže, saopštili su danas lokalni zvaničnici.\n"Dobili smo jutros u 9.00 informaciju od zvaničnika Ruskih železnica da se most srušio nakon obilnih padavina na delove Transibirske železničke mreže iznad reke Kuenga, blizu stanice Ukurej", navodi se u saopštenju koje je preneo TASS.\nDodaje se i da nije bilo nastradalih ili povređenih.\nŽeleznički saobraćaj je prekinut u oba smera.\nRegion Zabajkalski juče su pogodile snažne poplave i prema poslednjim izveštajima poplavljeno je oko 650 kuća, dok je pet automobilskih mostova srušeno.


Superioran u svakom pogledu...\nApple je kompanija sa definitivno najviše inovacija u svetu novih tehnologija i ime oko koga se vrte najtraženiji proizvodi na svetu (iPhone telefoni, Mac računari, iPad tableti, iPod plejeri…). To se najbolje može videti i osetiti na primeru poslednjih iPhone 6s telefona koji su prodati u neverovatnih 13 miliona primeraka za samo tri dana od početka prodaje. Međutim, ono što je trenutno takođe veoma aktuelno kada je upitanju proizvođač iz Kupertina jeste novi iPad Pro tablet. Reč je o najneverovatnijem tabletu na planeti koji je specijalno kreiran za ljubitelje multimedije, grafičare, arhitekte, crtače i sve koji se bave ozbiljnim dizajnom. U osnovi iPad Pro je tablet za najnaprednije korisnike kod koga je sve „utegnuto“ na najvišem mogućem nivou. Mi smo imali priliku da se družimo sa njim i evo šta od njega možete da očekujete.\nPrethodni članak 17 suludih činjenica u koje nećete baš odmah poverovati\nSledeći članak Šta su te žućkaste fleke na očnim kapcima?\n30/11/2015 / Ažurirano 02/12/2015


Home Politika BiH Vlada USK podržala rad i napredak Košarkaškog kluba „Željo 1971“\nMinistarstvo obrazovanja, nauke, kulture i sporta Unsko-sanskog kantona posredstvom projekta „Promovisanje sporta i afirmacija mladih“ podržalo je rad Košarkaškog kluba „Željo 1971“ iz Bihaća.\nNa taj način, talentovanim bihaćkim košarkašima osigurani su adekvatniji uslovi za treniranje, neophodna oprema i lakše ispunjavanje svih takmičarskih obaveza u Kantonalnoj ligi mladih i seniorskom natjecanju A2 ligi Federacije BiH.\nPodrška Kantonalnog resornog ministarstva značajno će doprinijeti daljem razvoju i napretku jednog od najuspješnijih košarkaških kolektiva u Unsko-sanskom kantonu, s obzirom da je „Željo 1971“ unazad nekoliko godina nizao respektabilne takmičarske rezultate, ali i iz vlastite škole košarke promovirao nekolicinu iznimno talentiranih igrača.\nČlanovi klupske uprave zahvaljuju se predstavnicima Ministarstva obrazovanja, nauke, kulture i sporta USK zbog neophodne podrške i saradnje, te se nadaju kako će se i u narednom periodu posvećivati maksimalna pažnja segmentu razvoja i afirmacije mladih.\nPrevious articleUniverzitet u Bihaću i dalje bez Upravnog odbora\nNext articleSatler: Očekujemo snažniji angažman na putu BiH ka EU


Rasprava u Predstavničkom domu moguća, ali bez odlučivanja\nFoto: Nedžad Uglješa | Rasprava u Predstavničkom domu moguća, ali bez odlučivanja\nMirsada Lingo Demirović 25.06.2019 19:32\nSARAJEVO - Nakon višemjesečne blokade postoji mogućnost da sutra bude održan nastavak hitne sjednice Predstavničkog doma BiH.\nIako su poslanici SNSD-a, ali i Srpskog kluba u Predstavničkom domu BiH najavili da neće učestvovati na sjednici, izvjesno je da će se četiri poslanika iz Republike Srpske u ovom domu pojaviti, i to Branislav Borenović (PDP), Mira Pekić (PDP), Dragan Mektić (SDS) i Adil Osmanović (SDA). Još je neizvjesno da li će sjednici prisustvovati Mirko Šarović (SDS), koji je juče "Nezavisnim" rekao da još razmišlja šta će uraditi. Bez obzira na to hoće li se Šarović pojaviti ili ne, sjednica može biti održana s obzirom na to da se radi o drugom krugu glasanja kada je potrebno deset ruku protiv iz Republike Srpske, a njih ne bi bilo i da su poslanici SNSD-a i Srpskog kluba na sjednici, jer je njih devet.\nStaša Košarac, predsjednik Kluba poslanika SNSD-a, rekao je "Nezavisnim" da nema Savjeta ministara BiH, znači nema ni definisane parlamentarne većine.\n"Ne možemo raspravljati o migrantskoj krizi, dati zadatke Savjetu ministara, odnosno ministru koji četiri godine nije radio svoj posao, a sad bi u Predstavničkom domu BiH on sam sebi davao zadatke. Takođe, ne želimo raspravljati o pravosuđu na način koji to želi SDA, koja bi da pod svoju kontrolu stavi pravosuđe. Mi nismo zadovoljni radom pravosuđa na nivou BiH", kazao je on.\nNenad Stevandić, predsjedavajući Srpskog kluba, ističe da već osam mjeseci traju pokušaji SDA i DF-a da bude blokiran izbor Savjeta ministara po izbornom rezultatu i stavu naroda Republike Srpske, poručivši da RS to neće dozvoliti.\nBorislav Borenović, poslanik PDP-a, rekao je juče "Nezavisnim" da očekuje da se njegove kolege iz kluba pojave na istoj. Saša Magazinović, šef Kluba poslanika SDP-a, uvjeren je da će sjednice biti, dok njegov kolega iz DF-a Dženan Đonlagić, ističe da Parlamentarna skupština BiH nije do kraja konstituisana i nema legitimitet da donosi odluke.\n"Pretpostavljam da će se otvoriti mogućnost rasprave, ali ne i odlučivanja", kazao je Đonlagić za "Nezavisne".\nAdil Osmanović, šef Kluba SDA, kazao je da će poslanici iz te stranke biti na sjednici i da politika treba da odluči o formiranju Vijeća ministara.\nDragan Čović, predsjednik HDZ-a, poručio je juče da BiH ulazi u duboku krizu i da u ponedjeljak, 1. jula, ističe privremeno finansiranje institucija BiH, te pozvao na hitno formiranje vlasti.\n"Prije sedam-osam dana imali smo jednu pripremu da ubrzano dođemo do predsjedavajućeg Vijeća ministara, no opet se oko toga stalo. Rekao bih da neko vještački želi držati ovakvu jednu krizu", kazao je Čović novinarima u pauzi sjednice Predsjedništva HDZ-a u Mostaru. Dodao je da Borjani Krišto ističe mandat predsjedavajuće Predstavničkog doma BiH za mjesec dana, a da bi naredni predsjedavajući trebalo da bude Denis Zvizdić.\n"Pitao sam ga - Denise, kako misliš biti u bilo kakvoj funkciji u Vijeću ministara, a morat ćeš biti predsjedavajući u Zastupničkom domu. Jedno sa drugim je neprihvatljivo pa smo kazali da idemo to ubrzano rješavati", izjavio je Čović.\nPovučena apelacija Borjane Krišto\nDragan Čović je rekao juče da je povučena apelacija koju je predsjedavajuća Predstavničkog doma parlamenta BiH Borjana Krišto uputila Ustavnom sudu FBiH.\nRiječ je o odredbi prema kojoj se iz svakog kantona bira najmanje jedan izaslanik svakog konstitutivnog naroda i ostalih u Dom naroda Parlamenta FBiH.\n"To bi bio naš doprinos da vodimo raspravu s partnerima o izbornom zakonodavstvu", naveo je Čović.\nOn je prenio i stav Predsjedništva HDZ-a BiH o tome da institucije BiH ne odgovaraju na zadatke u vezi s migrantskom krizom.\nBorjana Krišto (HDZ), predsjedavajući Predstavničkog doma, sazvala je za danas nastavak druge hitne sjednice ovog doma, na čijem je dnevnom redu situacija u pravosudnim institucijama BiH s akcentom na obaveze iz preporuka Evropske komisije. Hitna sjednica prekinuta je 14. juna jer nije bilo dovoljno poslanika iz Republike Srpske za usvajanje dnevnog reda. Sazivanje hitne sjednice tražilo je 14 poslanika iz SDP-a, SBB-a, Naše stranke, SDS-a, PDP-a, A-SDA, PDA i Nezavisnog bloka.


Stiže li Dodiku nova krivična prijava? Državni nivo je dužan da nas zaštiti od požara\nOna je istakla da su protiv Milorada Dodika već podnesene neke tužbe, te je pozvala gradonačelnika Kordića i njegove saradnike da poučeni primjerom Jablanice izvrše pritisak na veće nivoe vlasti.\nIrma Baralija, vijećnica u Gradskom vijeću Grada Mostara, oglasila se povodom aktuelnih požara koji su zahvatili ovaj hercegovački grad.\nBaralija je konstatovala da pored nemara viših nivoa vlasti, gradska vlast je dužna pomoći građanima Mostara.\n– Svake godine se ispostavi da se Mostar, kad su požari u pitanju, ne može osloniti niti na jedan viši nivo vlasti, ali, uprkos tome, lokalna vlast požare iznova dočekuje nespremna. Očekujem da nas novoizabrani gradonačelnik kao i šef lokalne civilne zaštite izvijeste o situaciji s požarima na području Mostara, da nas obavijeste o potencijalnim opasnostima mogućeg širenja jablaničkog požara, da nam kažu koji je plan, koliko je ljudi angažovano, šta imaju a šta im nedostaje od materijalno-tehničkih sredstava kad je ovaj problem u pitanju te kako planiraju nadomjestiti nedostatke, rekla je Baralija.\n– Svjedočili smo da je načelnik Općine Jablanica podnio krivičnu prijavu protiv Milorada Dodika zbog opstruiranja gašenja požara. Očekujemo i od našeg gradonačelnika, kao i od kompletne Gradske uprave, da budu aktivniji kad je u pitanju vršenje pritiska na više nivoe vlasti da rade ono što su dužni – zaštiti nas od požara, kazala je ona.\nDa li će, nakon načelnika Jablanice, i mostarski gradonačelnik Mario Kordić tužiti Milorada Dodika, ostaje da se vidi.\nZa kraj, Baralija je poručila da Mostar neće dočekati pomoć viših nivoa vlasti.\n– Ukratko, više je nego jasno da pomoći kantona, Federacije i države nema i ove godine ćemo prije dočekati kiše nego tu pomoć, zato Grad zaštitu svojih građana od vatre mora preuzeti u potpunosti, zaključila je Baralija.


Tanjug 8. maja 2021. 08:02\nPODGORICA – Troje crnogorskih državljana, J. P.(25), S. A.(24) i A.I. (33), uhapšeni su u četvrtak nedaleko od italijanskog grada Trsta zbog sumnje da su učestvovali u švercu turskih migranata, prenosi portal CdM pisanje Vikend novina.\nKako se navodi, granična policija Trsta je, nakon kraće potere, uhapsila J. P. u čijem je automobilu crnogorskih registarskih oznaka pronađeno šest turskih državljana, od kojih su dvojivaa bila u gepeku.\n“Patroli Granične policije zapao je za oko automobil sa crnogorskim tablicama zbog neprilagođene brzine kojim se kretao, tako da su odlučili da ga prate u pograničnom području u mestu Rabuijese. Pored toga, policajci su primetili da je više osoba u vozilu i da je vozilo počelo naglo da ubrzava pokušavajući da pobegne, nakon čega su krenuli u poteru”, pišu italijanski mediji.\nPretresom vozila kojim je upravljao J. P. pronađena su dva pasoša na ime dvoje crnogorskih državljana, žene i muškarca, koji su, nakon provera, pronađeni u gradskom hotelu.\nDalja istraga otkrila je njihovu umešanost u krijumčarenje turskih migranata, tako da su S. A. (24) i A. l. (33) uhapšeni i osumnjičeni za pomaganje u švercu migranata.\nTurski državljani su smešteni u migracioni centar.


Stanje kolektivnog pregovaranja u zemljama V4 grupe (= Višegradska grupa, osnovana 1991. godine u mađarskom gradu Višegradu, koju čine Češka, Slovačka, Mađarska i Poljska), kao i učešće radnika, prava na informisanje i konsultacije bili su u središtu konferencije koja je održana 1. i 2. oktobra 2019. godine u Varšavi, u Poljskoj, privukavši 120 učesnika iz preko 20 sindikalnih organizacija iz cele Evrope.\nKonferencija je bila deo zajedničkog projekta UNI Europa i COZZ pod nazivom: „Jačanje predstavljanja radnika iz centralne Evrope u multinacionalnim kompanijama“, koji sufinansira Evropska komisija i koji je deo je inicijativa organizacionog fonda UNI Score, koji u potpunosti finansiraju podružnice Uni Global Union u cilju konkretne podrške rađanju i rastu sindikata u zemljama u kojima je sindikalno organizovanje slabije.\nCOZZ je nezavisna nevladina organizacija koja uključuje organizatore i predavače sa iskustvom u sindikalnoj kampanji. COZZ je stvoren da podrži revitalizaciju, razvoj i rast sindikata u Poljskoj, Češkoj, Slovačkoj i Mađarskoj. To se oblikovalo u rad sa partnerskim organizacijama i pružanje podrške kroz programe obuke, strategiju i organizaciju razvoja kapaciteta i udružene napore u organizovanju.\nNa konferenciji su učestvovali predstavnici sindikata iz sektora trgovine, finansija i grafike iz Poljske, Češke, Slovačke i Mađarske, kao i iz Belgije, Bugarske, Estonije, Finske, Hrvatske, Italije, Izraela, Kipra, Letonije, Nemačke, Srbije, Španije, Švedske, Švajcarske, Turske i Velike Britanije.\nTokom dva dana rada, bilo je dosta kvalitetnih diskusija, ocena, kritika i predloga. Šef UNI Graphical Nikola Konstantinou je u diskusiji podvukao da je potrebno više demokratije radničke klase u centralnoj i istočnoj Evropi, kao i širom Evrope. Nikoleta Kis (KASZ Commerce Mađarska) je dodala da što je važno je da su i aktivnost članova i organizacioni pristup rešenje mnogih problema današnjih sindikata. Jana Šašova (OS JPP finansije Slovačka) je upozorila da je socijalni damping u Evropi veliko pitanje kojim sidnikati moraju da se pozabave transnacionalnom saradnjom i jedinstvom.\nU ime domaćina završne konferencije, NSZZ Solidarnosc, Alfred Bujara iz Sindikata trgovine i finansija Poljske je poručio da su sidnikati danas mnogo jači i da je to takođe zahvaljujući zajedničkoj aktivnosti u međunarodnim organizacijama. I ova konferencija je dokaz te snage. Razmena iskustva i činjenica da možemo da preduzmemo zajedničke akcije u Evropi, veoma je važna.\nKonferencija je pružila neprocenjivo iskustvo koje se može primeniti u organizaciji i strategijama zastupanja zaposlenih za zaključivanje kolektivnih ugovora, sa zahtevom za poboljšavanje i obezbeđivanje prava zaposlenih, sigurnih zarada i beneficija. Jedinstveni zaključak učesnika ove kvaliteno organizovane konferencije je da se zahvaljujući aktivnostima sindikata uslovi za rad i život poboljšavaju i da sindikati imaju budućnost.\nKoordinator Sindikata finansijskih organizacija Srbije za međunarodnu saradnju Slobodan Mihajlović je bio učesnik iz Srbije, i to na osnovu specijalne pozivnice šefa sektora finansija UNI Global Union Anđela di Krista. Ovaj skup je bio dobra prilika za nove biletaralne razgovore sa kolegama i prijateljima iz sindikata sa kojima SFOS ima višegodišnju saradnju, ali i za nove kontakte.


YUTA: Putovanja djaka odložena jer vozači autobusa nisu imali 'klasifikacione kartice' - IndeksOnline.rs\nNaslovna Društvo YUTA: Putovanja djaka odložena jer vozači autobusa nisu imali ‘klasifikacione kartice’\nYUTA: Putovanja djaka odložena jer vozači autobusa nisu imali ‘klasifikacione kartice’\nBEOGRAD – Direktor Nacionalne asocijacije turističkih agencija Srbije (YUTA) Aleksandar Seničić je danas novinarima u Beogradu kazao ;da je razlog odlaganja djačkih i omladinskih putovanja u 90 osto slučajeva to što vozači autobusa nisu imali “klasifikacione kartice” koje su potvrda da su kvalifikovani za svoj posao.\nSeničić je rekao da je “rok za prihvatanje” tih kartica krajem ove godine, te “nije jasno zašto se sada kontrolišu ti vozači na ovaj način”.\n“Velika većina vozača je ušla u proceduru dobijanja klasifikacionih kartica i sertifikata, a imamo i tehnički problem jer institucije koje treba da obezbede te formulare nisu u mogućnosti da odgovore u kratkom roku na zahteve koje podnose vozači”, ocenio je on.\nSeničić je naglasio da postoje dva pravilnika koja nisu usaglašena: Pravilnik o organizovanom prevozu dece, s kraja prošle godine a stupio je na snagu 1. septembra ove, i Zakon o bezbednosti saobraćaja koji, kako je kazao, “napominje da će biti usvojen pravilnik o klasifikacionim karticama i sertifikatima za profesionalne vozače”.\n“Pravilnik o organizovanom prevozu dece je usvojen 21. decembra prošle godine, a stupio je na snagu 29. decembra, s rokom od primene od godinu dana od dana objavljivanja”, istakao je on i dodao da to znači da vozači “klasifikacione kartice” mogu nabaviti do 29. decembra ove godine.\nSeničić je kazao da su kontrole vozila “uobičajene i čak vrlo često kada su putovanja djačka i omladinska”, ali da se od 14. oktobra ove godine pri toj kontroli isključuje veliki broj autobusa “isključivo jer vozači ne poseduju ‘klasifikacione kartice’ koje su predvidjene tim pravilnikom”.\nPredsednik Odbora YUTA za djački i omladinski turizam, Dragoje Zekavica, kazao je da je “usled neusaglašenosti dva pravilnika” došlo do odlaganja predvidjenih putovanja što je, kako je kazao, “podrazumevalo otkazivanje unapred zakazanih hotela, turističkih vodiča, ali i lekara koji su obavezni na djačkim i omladinskim putovanjima koja traju duže od jedan dan”.\nZekavica je kazao da je do sada otkazano oko 900 polazaka autobusa.\n“Naš apel je da se jednostavno prihvate podneti zahtevi, dakle mi možemo da vozimo vozilo dok nam se ne izradi saobraćajna dozvola, kao i bez vozačke dozvole ako smo u postupku dobijanja. Vozač ima vozačku dozvolu D kategorije, nema ‘klasifikacionu karticu’, koja ne zahteva nikakvo dodatno polaganje, a ne priznaje se potvrda o podnetom zahtevu za izdavanje te kartice”, istakao je on i dodao da je nadležnom ministarstvu upućen ;apel da se to uredi.\nZekavica je kazao da se za dobijanje te kartice plaća 6.000 dinara i da se ne polaže nikakav dodatni test.\nPo Zakonu o bezbednosti saobraćaja na putevima, “sertifikat o stručnoj kompetentnosti” potvrđuje “kvalifikaciju za prevoz tereta, odnosno putnika”, a “kvalifikaciona kartica vozača” je lični, međunarodni dokument o tome.


SMS i Građanski demokratski forum potpisali dogovor, stvaraju građansku alternativu - Politika - Dnevni list Danas\nPočetna » Politika » SMS i Građanski demokratski forum potpisali dogovor, stvaraju građansku alternativu\n1Piše: Beta 02. aprila 2019. 16.26 Izmenjeno: 18.05\nPredsednik Građanskog demokratskog foruma Aleksandar Olenik kazao je novinarima da su se udružili kako bi bili alternativa vladajućoj Srpskoj naprednoj stranci, ali i opozicionom Savezu za Srbiju koji je prema njegovoj oceni nacionalistički.\n„Građanski orijentisani glasači nisu imali za koga da glasaju više od decenije. Srbija na zapadu i čovek u centru politike su glavne definicije našeg političkog delovanja“, rekao je Olenik.\nOn je kazao da saveznici novog političkog bloka ne mogu biti nacionalisti, bez obzira da li su na vlasti ili su u opoziciji, a „prirodni saveznik“ im je Demokratska stranka kada bi se vratila svom programu iz 2000. godine.\n„Podržavamo sporazum sa Kosovom, ako Vučić bude taj koji će ga potpisati podržaćemo ga. Nije bitno ko ga je potpisao, bitno je da se to pitanje reši“, rekao je Olenik i dodao da vlast ne treba rušiti na pitanju Kosova.\nKopredsednica SMS Tatjana Macura rekla je da pregovori o političkom sporazumu trajali su više od godinu dana i ocenila da je poslednji trenutak da se u Srbiji promeni sistem, a ne samo ljudi.\n„Pozivamo sve organizacije i pojedince koji će imati nedvosmisleno slaganje o EU, decentralizaciji na nivou države što se tiče moći i finansija, ali i po pitanju ljudskih prava, sve koji žele da ovo bude deo njihove politike“, kazala je Macura.\nPoptisnici današnjeg sporazuma najavili su da će u subotu, 6. aprila biti održan sastanak sa 15 organizacija kojima je ponuđen isti dogovor i dodali da će ga sigurno potpisati organizacija Tolerancija Srbije.\nAleksandar Olenik, Dogoovr o saradnji, Građanski demokratski forum, kosovo, organizacije, stranka moderne srbije\n03. aprila 2019. u 08.03\nVi mozete brzo u EU samo ako prihvatite politiku Haradinaja, ndaj boze.


Atelier by Abimis – definicija kuhinje po meri - Lux Life luksuzni portal: Moda, Stil, Trendovi, Kolekcije 2019/2020...\nAtelier kuhinja Abimis brenda razlikuje se od njihovog ikonskog Ego modela, zbog svog geometrijski izbalansiranog izgleda besprekornog dizajna, sa snažnom referencom sveta profesionalnog keteringa…\nVeoma interesantan model ove kuhinje može se naći u beomskom, savremeno stilizovanom loftu u Vićenci, koji je struktuiran oko neutralne šeme boja, a koristi veoma mali broj različitih materijala: čelik, drvo i kamen.\nKuhinja, koja je kreirana od AISI 304 nerđajućeg čelika, prostire se duž perimetra ovog lofta, čiji je pomalo pentagonalni oblik primorao dizajnera da kreira kuhinju po meri. U njoj nećete videti znake spojeva, jer su oni eliminisani tokom njenog konstruisanja.\nKombinovana sa sjajnim površinama, koje se savršeno uklapaju sa protokom prirodne svetlosti koja u prostor ulazi kroz velike prozore i svetlarnik, kuhinja ima uticaj na promenu perspektive prostorije, produžavajući je i čineći da ona deluje šire.\nHorizontalne površine od hrastovine, poput dve police i kutka za doručak, pravljene po meri, daju prostoriji veoma toplu atmosferu, ublažavajući njen očigledno savremeni izgled.\nSve o ovom loftu je dizajnirano tako da se uklopi sa dostupnim prostorom. Kuhinjska pozadina je sjajan primer toga, jer njena forma prati konture malog prostora na kraju sobe. Dugačka polica naspram prozora je još jedan primer, takođe kreiran od nerđajućeg čelika.\nAtelier kuhinja je izuzetni alat, koji pogoduje rukama umešnih entuzijasta. Njena ergonomija i visok nivo higijene, podržavaju majstora dok radi, transformišući dnevni ritual pripreme obroka u nešto sasvim jedinstveno i lično.\nAbimis brend je definitivno strastven kada se radi o kuhinjama.\nPROČITAJTE SLEDEĆI TEKST: ARAN Cucine predstavlja LAB13 model


20/01/2020 | 11:56 ⇒ 16:12 | Izvor: SRNA\nPredsjednik Republičke organizacije porodica zarobljenih, poginulih boraca i nestalih civila Veljko Lazić rekao je da je potrebno ubrzati proces traženja nestalih Srba u BiH.\nVeljko LazićFoto: RTRS\nOn je najavio da bi s tim ciljem rukovodstvo ove organizacije u narednom periodu trebalo da održi sastanak sa predsjedavajućim Savjeta ministara Zoranom Tegeltijom.\nLazić je istakao da porodice poginulih iz Republike Srpske nisu zadovoljne radom Instituta za nestala lica BiH u pogledu traženja nestalih Srba, kao ni radom pravosuđa BiH u vezi sa procesuiranjem ratnih zločina počinjenih nad Srbima.\nOn je rekao Srni da je stav Republičke organizacije da je potrebno da Institut za nestala lica BiH bude reformisan ili ukinut.\n- Ukoliko dođe do njegovog reformisanja zahtijevaćemo da se u njegovom radu više akcenta stavi na traženje nestalih Srba u BiH - naglasio je Lazić.\nLazić je naveo da Republika Srpska još potražuje oko 1.600 nestalih srpskih boraca i civila, dok se u tri spomen-kosturnice u Republici Srpskoj još nalaze posmrtni ostaci oko 600 ekshumiranih neidentifikovanih lica.\nOn je rekao da je Republička organizacija u saradnji sa resornim ministarstvom i Zavodom za zapošljavanje Republike Srpske uključena u izradu akcionog plana zapošljavanja djece poginulih boraca Vojske Republike Srpske u 2020. godini, ističući da ukupno treba još da bude zaposleno 794 djece poginulih boraca.\nLazić je podsjetio da su po tom osnovu predviđena tri vida zapošljavanja - samozapošljavanje, zapošljavanje kod poslodavaca i pripravnički staž.\n- Imamo još 35 djece poginulih boraca sa visokom stručnom spremom koji bi mogli da odrade pripravnički staž u ovoj godini u školama. Naš zahtjev je da se i za 150 djece poginulih boraca sa srednjom stručnom spremom omogući da odrade pripravnički staž u skladu sa njihovom kvalifikacijama - dodao je Lazić.


Dan online - Sport: Juve hoće dvojac, Real Dibalu - 2016-12-24\nSport NAJAVA TRAMPE ITALIJANSKOG I ŠPANSKOG VELIKANA Juve hoće dvojac, Real Dibalu\nDirektor torinskog Juventusa, Đuzepe Marota potvrdio da je Stara dama zainteresovana za Džejmsa Rodrigeza koji ne dobija previše šansi u Real Madridu. Kako tvrde španski mediji, Torinezi nisu odustali ni od Tonija Krosa, a sa druge strane, meta „kraljevskog kluba” je napadač italijanskog velikana, Paolo Dibala. Argentinac je po mnogima najtalentovaniji igrač svijeta i sigurno da će za njega uslijediti astronomske ponude. Madridski „As” tvrdi, da bi Real, narednog ljeta, kada mu istekne zabrana transfera, mogao Italijanima uputiti ponudu koja bi bila novi svjetski rekord. Kako se spekuliše, u pitanju su 130 miliona eura, koji bi „natjerali” Damu da razmisli. Rodrigez ili Kros, ili obojica bi mogli biti dio sporazuma, odnosno transfera Paula Dibale.


Kompanija Ebay jedna od najuspešnijih u eri interneta puni 11 godina\nEkonomski eksperti kažu da su to otprilike srednje godine za kompanije na internetu, a mnogi zapažaju Ebay počinje da pokazuje znake starenja.\nUspeh Ebay-a svakako svedoči o ekonomskoj moći interneta. Sa više od 200 miliona članova širom sveta konvencije ove firme, više liče na velike crkvene skupove nego na poslovne sastanke. Entuzijazam potiče i od novih korisnika, poput Dajen Bingam, koja kaže da je Ebay izmenio njen život. Dajen, koja se izlečila od alkoholizma, započela je pre osam godina biznis sa prodajom antikviteta na jednom starom kompjuteru.\n«Prve godine imali smo zaradu od 30 hiljada dolara, što je za nas tada bilo pravo bogatstvo. Prošle godine zaradili smo četiri miliona, a ove godine planiramo šest miliona. Dajen Bingam sada zapošljava 60 ljudi u svom skladištu u državi Juta, iz kojeg snabdeva na hiljade kupaca i snabdevača u drugim zemljama.\n«Ja sam inače ćerka rudara iz Prajsa u Juti, Ako sam ja to mogla da postignem, onda može svako,» kaže Dajen.\nTo je priča o tome kako siromašni mogu da se uzdignu do bogatstva što Ebay voli da čuje. Ipak, posle 11 godina tokom kojih je neke od najvećih uspeha zabeležio u inostranstvu, Ebay počinje da pokazuje i znake starenja. Brajen Kuli je urednik u «Cnet.com-u», Internet kompaniji za vesti iz tehnolgoije i kompjuterske industrije.\n«Oni su sasvim sigurno dostigli plafon u Americi, a možda i u Nemačkoj, čije tržište im je takodje veoma važno. Sa druge strane, njihov rast u Aziji nije baš garantovan kao što je bio na tržištima kojima su do sada dominirali,» kaže Kuli.\nTo je naročito slučaj u Kini, gde sada ima više od 100 miliona korisnika interneta. Ekonomski novinar Glasa Amerike, Džim Rendl, kaže da Ebay gubi utakmicu sa mladjim kompanijama koje neke od svojih usluga nude i besplatno.\n«Njihov glavni konkurent u Kini je Taobao.com, čije tržište je dvostruko veće u odnosu na Ebay.»\nVrednost akcija Ebay-a opala je 15 odsto ove godine, delom i zbog toga što je kompanija utrošila dve i po milijarde dolara na kupovinu telefonske firme na internetu «Skype». Izvršni direktor Ebay- Meg Vitman kaže da će ta kupovina omogućiti veće prisustvo Ebay - tako što će kupcima i prodavcima olakšati komunikacije.\n«Kombinacija Ebay-a, Pejpala i Skajpa je mnogo moćnija od tih firmi pojedinačno.»\nUprkos sve žešćoj konkurenciji, Ebay je i dalje faktor sa kojim treba računati u internet biznisu. Prema sadašnjim procenama profit Ebay-a bi ove godine trebalo da premaši 50 milijardi dolara.\nE-Bay u video formatu


Udruženje studenata Studentskog centra: Iznesene brojne neistine - Klix.ba\nBiH Udruženje studenata Studentskog centra: Iznesene brojne neistine\nUdruženje studenata Studentskog centra: Iznesene brojne neistine\n24.12.2012. u 16:58\nUdruženje studenata Studentskog centra Sarajevo (USSC), koje okuplja studente Univerziteta u Sarajevu koji stanuju u studentskim domovima Sarajevo (Studentsko naselje Bjelave i Studentski dom Nedžarići), reagiralo je danas na brojne medijske natpise, članke i priloge o situaciji u studentskim domovima u Sarajevu što su nastali na osnovu anonimnih prijava "studenata".\nIz Udruženja ističu da su u tim medijskim izvještajima iznesene brojne neistine koje otežavaju rad USSC-a.\n"Svjedoci smo loših uvjeta u studentskim domovima i smatramo da mediji, kao i kompletno društvo moraju posvetiti više pažnje ovoj populaciji studenata. Smatramo da je ovim došlo do bespotrebnog usmjeravanja pažnje javnosti sa stvarih problema u studentskim domovima. Napadi na USSC, menadžment JU "Studentski centar", te uprave studentskih domova kao jedine krivce za trenutno stanje daju pogrešnu sliku i stvaraju alibi stvarnim krivcima", ističe se u saopćenju USSC-a.\nNavodi se da je isključivi krivac za tešku situaciju u kojoj se nalaze studentski domovi i studenti koji tu borave nepostojanje zakonski regulisane oblasti studentskog standarda u FBiH.\n"Nebriga kompetne društvene zajednice je dovela studentske domove u ovu izuzetno nepovoljnu situaciju za studente koji tu borave", dodaje se u saopćenju.\nOvo je Udruženje od osnivanja sve kapacitete usmjerilo na poboljšanje studentskog standarda za sve stanare studentskih domova.


ZEMAN: NATO nije ispunio uslov 1999. kada je bombardovao Srbiju\nZEMAN: NATO nije ispunio uslov 1999. kada je bombardovao Srbiju\nČeški predsednik Miloš Zeman rekao je, povodom 15-godišnjice od intervencije NATO u Srbiji,da je njegova zemlja bila poslednja koja se složila sa bombardovanjem.\nPredsednik Češke Miloš Zeman rekao je danas, povodom 15-godišnjice od intervencije NATO u Srbiji, da je njegova zemlja bila poslednja članica Alijanse koja se složila sa bombardovanjem i to pod uslovom da se akcija tiče isključivo vojnih objekata, ali da taj uslov nije ispunjen.\nNa pitanje novinara da se osvrne na godišnjicu bombardovanja NATO-a i na činjenicu da je i tada bio u vlasti, Zeman je, posle sastanka sa predsednikom Srbije Tomislavom Nikolićem, odgovorio:\n„Više puta sam na to odgovarao i sada ću to rado učiniti. Češka vlada je bila poslednja koja se sa tim složila, uslov za saglasnost bilo je to da će se bombardovanje ticati isključivo vojnih objekata. Obećali su da će to ispuniti, ali taj uslov nije bio ispunjen“.\nZeman je podsetio da kada je tadašnji predsednik Češke predložio da se zapovedniku NATO-a, američkom generalu Vesliju Klarku dodeli najviši orden Češke – Orden belog lava, on je to kao premijer odbio.


III Konferencija zemalja članica JAA koje nisu u Evrpskoj Uniji :: Direktorat civilnog vazduhoplovstva Republike Srbije\nRepublike Srbije - 26.09.2020 23:55:47\nIII Konferencija zemalja članica JAA koje nisu u Evrpskoj Uniji\nU Beogradu je 14. i 15. februara održana III Konferencija zemalja članica JAA (Joint Aviation Authorities Europe) koje nisu u Evropskoj Uniji. Tema Konferencije je bila „Saradnja EASA- European Aviation Safety Agency (Evropske agencije za sigurnost vazdušne plovidbe) i vazduhoplovnih vlasti zemalja koje nisu članice Evropske unije“.\nKonferencija je okupila čelnike JAA, EASA, ECAC( European Civil Aviation Conference ), Evropske komisije kao i vazduhoplovnih vlasti – Švajcarske, Azerbedžana, Makedonije, Hrvatske, Bosne i Hercegovine, Kipra, Finske, Moldavije, Monaka, Turske, Ukrajine, Gruzije i naravno Srbije, kao domaćina ovog veoma značajnog skupa.\nPozdravivši skup, domaćin Konferencije, generalni direktor Direktorata civilnog vazduhoplovstva Republike Srbije mr Milan Moković, upoznao je goste sa našom slavnom vazduhoplovnom tradicijom, sa uspesima Direktorata ostvarenim poslednjih godina, kao i sa planovima za naredni period na kojima treba zajednički raditi. Direktor Moković je rekao da Srbija ozbiljno razvija svoje civilno vazduhoplovstvo uvođenjem najnovijih svetskih standarda u toj oblasti, jačanju bazbednosti i sigurnosti vazdušnog prostora čime daje veliki doprinos celom vazdušnom prostoru Evrope. Da bi u tome bila još efikasnija Srbiji treba podrška značajnih evropskih vazduhoplovnih institucija, naglasio je direktor Moković.\nGeneralni direktor JAA Andre Auer, ukazao je na značaj ovog skupa kako bi se našao najbolji put za približavanje EASA-i.\nU zaključcima sa ovog skupa je između ostalog rečeno, da je dobro što su se čula različita mišljenja o putu ka EASA. U tom kontekstu, dogovoreno je da se odmah izvrše pripreme, ukoliko to već nije učinjeno.\nOrganizator III Konferencije JAA (Jedinstvene vazduhoplovne vlasti Evrope) na ovaj način želeo je da pomogne zemljama koje još nisu u EU, i samim tim nisu članice EASA, da unaprede svoje standarde i usaglase sa zahtevima EASA-e. Svrha ovog povezivanja je i odluka da 2009. godine EASA preuzme nadležnosti JAA.\nU evropskim vazduhoplovnim krugovima ovaj događaj označen je kao jedan od najvažnijih u ovoj godini, a Direktoratu civilnog vazduhoplovstva Republike Srbije ukazana je čast da bude domaćin ovog skupa.\nDogovoreno je da sledeća Konferencija bude održana početkom 2009. godine u Tirani.


Izabran novi predsednik ABA lige - Alo.rs\nSkupština ABA lige imenovala je članove predsedništva lige na mandat do 7. septembra ove godine.\naba liga/kk cibona/zeljko baksaj\nToni Nakić (Cibona), Foto: aba liga/kk cibona/zeljko baksaj\nPredsednik ABA lige u narednom periodu biće Đorđe Avramović iz FMP-a, dok će potpredsednici biti Đorđije Pavićević iz Mornara i Željko Žilavec iz Zadra. Skupština na kojoj će se glasati o preoblikovanju Društva iz Generalnog partnerstva (jtd) u Društvo sa ograničenom odgovornošću (doo), biće zakazana najkasnije do 7. septembra ove godine.\nMandat je do 7. septembra produžen direktoru lige Dubravku Kmetoviću i sportskom direktoru Miliji Vojinoviću. Skupština lige konstatovala je da su 26. septembra prošle godine usvojene propozicije lige, a ovog puta za to su glasali i članovi iz Crvene zvezde, Cibone, Zadra i FMP-a, koji prvobitno nisu glasali. Članovi skupštine insistirali su na što bržem sastanku sa predstavnicima Evrolige, u cilju definisanja odnosa, statusa i prohodnosti klubova ABA lige u Evroligu i Evrokup.\nskupština ABA liga FMP Železnik Košarka\nSve u režiji Čovića i ...a zna se ko navija još za cigane.


Sintetički biomaterijal sa matičnim ćelijama koje regenerišu zub, uskoro bi mogao da zameni klasične dentalne ispune - Estetic\nSintetički biomaterijal sa matičnim ćelijama koje regenerišu zub, uskoro bi mogao da zameni klasične dentalne ispune\nEstetic » Estetska stomatologija » Sintetički biomaterijal sa matičnim ćelijama koje regenerišu zub, uskoro bi mogao da zameni klasične dentalne ispune\nDentalni ispuni koji regenerišu zube, opisani su kao “nova paradigma za stomatološke tretmane”, sposobna da okonča potrebu za procedurom u korenskim kanalima. Reč je o revolucionarnom sintetičkom biomaterijalu koji podstiče rad matičnih čelija na regeneraciju i popravak zuba.\nZahvaljujući istraživačima koji su razvili regeneracioni dentalni ispun od matičnih ćelija , zubi mogu da se sami poprave i obnove , što potencijalno eliminiše potrebu za intervencijom u korenskim kanalima. Tretman, koji su razvili naučnici sa Univerziteta Nottingem i Harvard, dobio je nagradu od Kraljevskog hemijskog društva, nakon što su ga sudije opisale kao “novu paradigmu za stomatološke tretmane”.\nZubni ispuni funkcionišu na način da stimulišu matične ćelije na podsticanje rasta dentina (koštani materijal koji čini većinu zuba), omogućavajući pacijentima da efikasno regenerišu zube, koje je oštetila neka dentalna bolest. Ovo je značajan korak napred u odnosu na trenutne metode za lečenje kaviteta, koje uključuju bušenje i uklanjanje propalog dela zuba kao i njegov ispun. U slučajevima da navedeni metod ne deluje , potrebno je je ukloniti pulpu, odnosno zubnu srž, koja sadrži živac i krvne sudove, čime se zub oštećuje još više.\n“Postojeći zubni ispuni su toksični za ćelije i zbog toga su nekompatibilni sa tkivom unutar zuba. U slučajevima bolesti i povrede zubne pulpe, kanal se obično sanira tako da se ona vadi a potom se se zub zatvori ispunom. Mi smo dizajnirali sintetički biomaterijal ,sličan poznatim zubnim ispunima, ali koji može doći u direktan kontakt sa pulpom. Na taj način, matične se ćelije stimulišu na popravak i regeneraciju pulpe, kao i okolnog dentina”, tvrdi dr Adam Celiz, istraživač sa Univerziteta u Nottinghamu.\nNaučnici se sada nadaju da će njihovo otkriće , u suradnji sa industrijskim partnerima, postati čim pre dostupno za zubne pacijente kao alternativa tradicionalnim ispunima.\n“Uzbuđeni smo zbog obećavajućih mogućnosti terapijskih biomaterijala, kao i zbog razvoja regenerativne medicine u oblasti stomatologije”, zaključio je Kile Vining, saradnik na Institutu Viss – univerziteta Harvard.


Srpski kulturni centar krasit će Morahalom - M-Kvadrat\nSrpski kulturni centar krasit će Morahalom\nMorahalom, gradić u Županiji Čongrad, postao je popularan i među turistima u Srbiji, posebno Vojvođanima, koji često tamo odlaze vikendom ili na jednodnevni izlet. Reč je o naselju koje se nalazi blizu Segedina i granice sa našom zemljom i koje se ističe bogatom banjskom, odnsno zdravstveno-rekreativnom ponudom. Naime, banju „Sveta Eržebet” čini kompleks sa 21 bazenom, saunama, toboganima, dečjim kupalištem i sl.\n– Podsećam da saradnja našeg grada i Subotice prati saradnju vlada dve zemlje i iz godine u godinu je sve bolja i uspešnija, što se može videti i po broju turista koji se povećava – naglasio je Zoltan Nogradi. – Želimo da izgradimo Srpski kulturni centar, u čijem sklopu bi bila i pravoslavna kapela, kako bi se turisti iz Srbije osećali kao kod svoje kuće, da tu postoji kutak u kom će se nalaziti deo njihove kulture, umetnosti, duhovnosti.\nŽelimo da u tom centru izlažu umetnici iz Beograda, Novog Sada, Subotice… da se tu održavaju književne večeri, izložbe, koncerti, druženja… Plan je da se izgradi jedna velika dvorana za 400 osoba, prostorije za nacionalnu gastronomiju i kapela, u kojoj bi vernici mogli da se pomole, zapale sveće. Mi kao domaćini, smatramo da je srpska kultura jako dobar brend, koji zajedno sa našim banjskim kapacitetma može da se proda kao dobar turistički paket.\n– Mi smo najbliže vašoj granici, spremni smo da dočekamo srpske turiste i obezbedimo im sve što im je neophodno za odmor, kupanje, velnes, masaže...- kaže Nogradi.\nPrethodni članakProjekat za „Prvu pasivnu kuću“ u Vojvodini\nNaredni članakGoražde uskoro dobija zaobilaznicu


Vesti online / Vesti / Srbija / Vlast bi da tuži i sudi\nPolitički uticaj na srpsko pravosuđe nije izbrisala ni treća verzija ustavnih amandmana, tvrde sudije, tužioci i sudskih radnici, povodom predloga koji će Vlada Srbije najkasnije početkom oktobra uputiti parlamentu. U obrazloženju premijerke Ane Brnabić, čulo se da pravosuđe ni u jednoj zemlji ne može da bude nezavisno od bilo koga, parlamenta, vlade, građana i da reguliše i vodi isključivo samo sebe.\nNepristrasnost postulat profesije: Palata pravde u Beogradu\nOsnovno nerazumevanje između struke i Vlade je, kako za "Vesti" ukazuje Miodrag Majić, sudija Apelacionog suda u Beogradu, pitanje doživljavanja načina na koji se tri grane vlasti međusobno ograničavaju. Ukazujući na ograničenja koja nameću dve druge grane vlasti pravosuđu, on kaže kako se pokazuje da vlast želi "svoje ljude" u ovoj oblasti.\n- Pravosuđe je u demokratskom sistemu podele vlasti, ograničeno zakonom koji donosi Skupština, na predlog Vlade. Propisuje ko može biti sudija, pa je uz školsku spremu, obavezno iskustvo, što se za ostale grane vlasti koje čine političari ne traži. Vlada kontrolu pravosuđa vidi kao mogućnost da personalno utiče na izbor nosilaca pravosudnih funkcija šireći tako svoj uticaj na sudsku granu vlasti - kazao je Majić.\n- Većina glasova na izborima nije dala pravo vlastima da sude, a percepcija koju je predstavila izvršna vlast jeste da je osnovni vid kontrole pravosuđa personalna kontrola. Teško im je da poveruju da kada su već dobili broj glasova, nisu dobili i pravo da sude, direktno ili preko ljudi koji će izvršavati ono što im kažu - stav je Miodraga Majića.\nNije otklonjen uticaj vlasti na pravosuđe, mišljenja je i advokat Božo Prelević, koji ukazuje da ima i pojedinih predsednika sudova i tužilaca koji, kao i vlast, vide kao logično i normalno da odlučuju pobednici na izborima. Dodaje da je od svih grana vlasti, pravosuđe najbolje i da struka još uvek ima šta da brani, a da preporuke Venecijanske komisije koincidiraju sa stavom struke, a ne vlasti. Ovaj advokat za "Vesti" na primerima u praksi pokazuje uticaj ostalih grana vlasti na sudsku.\n- Ako pogledamo suprotno ponašanje tužilaca kod nelegalne gradnje u Beogradu i na Kopaoniku, jasno je da li vlast vrši uticaj - kaže Prelević.\nDa Vladini predlozi ne eliminišu uticaj politike na pravosuđe, smatra i zamenik predsednika Državnog veća tužilaca Goran Ilić koji uočava težnju da se tužilaštvo stavi u "vremensku kapsulu".\n- Samo nezavisnost tužilaštva može da obezbedi dobar rad - istakao je Ilić.\nDodao da su članovi budućeg Visokog saveta tužilaštva, koje bira struka, manjina u tom telu, a to je suprotno Akcionom planu za poglavlje 23, koji kaže da struka treba da bira najmanje polovinu članova. Nova verzija amandmana, kako je ocenio potpredsednik Društva sudija Omer Hadžiomerović, ne povećava nezavisnost pravosuđa. Jukom, prema rečima direktora ove organizacije Milana Antonijevića, zbog neslaganje struke i politike traži da se Venecijanska komisija još malo pozabavi tom materijom.\nMinistarka pravde Nela Kuburović navela je da je parlament dužan da u roku od 30 dana ovu inicijativu prihvati i ako to učini dvotrećinskom većinom, parlamentarni Odbor za ustavna pitanja razmatra Vladin tekst.\n- Narodna skupština će dati poslednju reč o tekstu amandmana koji će potom ići na referendum - kazala je Kuburović.\nSRBIJA Brnabić: Razmišljam da se učlanim u SNS\nSRBIJA Brnabić: Više ne stižu crvene linije i nametnuta rešenja za Kosovo\nPetak 21.09.2018. 04:31\npa kako drugacije da amnestiraju falsifikatore i iznudjivace u EPSu i slicnim firmama u vlasnistvu drzave? Kriminalna sprega investitora u beogradu i EPSa je podrzana i ohrabrena od strne ministarstva, a to sve mora nekako da ostane nevidljivo za vecinu gradjana, a osteceni koji su iznudjeni ili lazno optuzeni za kradju struje posto su odbili da plate izudu nemaju pravni lek su srbiji gde ih svi organi ignorisu... lopovskoj drzavi je neophodna kontrola sudstva


U pripremi interventni uvoz 6.000 tona jestivog ulja\nI uvozno ulje 60 dinara\nBEOGRAD - Postoji mogućnost da tokom oktobra bude uvezeno 6.000 tona jestivog ulja i da se takvim interventnim uvozom utiče na pad cena ulja. Savezna vlada će, najverovatnije, odobriti ovakav uvoz na zahtev Republičke vlade, koji bi bio oslobođen carine i prelevmana, rekao je Branislav Rakić, pomoćnik republičkog ministra za trgovinu na jučerašnjoj redovnoj konferenciji za štampu u Vladi Srbije na kojoj su saopšteni podaci o troškovima za minimalnu i prosečnu potrošačku korpu namirnica.\nRaznose se i kante\n"Vital" je u obnovljenim isporukama jeftinijeg ulja povećao količine koje su upakovane u kante od pet litara. U trgovinama nisu mogli da preciziraju koliko će fabrika poslati u litarskom, a koliko u ovakvom pakovanju jer nisu mogli da preciziraju ni u "Vitalu". Veće pakovanje je uvedeno da bi se smanjili troškovi, ali potrošači, uglavnom nemaju zamerke zbog toga jer, svejedno u kom je pakovanju, brzo se proda.\nOvaj kontigent ulja će uvesti firma koja na tenderu ponudi najbolje uslove. Sa uvozom mesa se zakasnilo, jer su počele da padaju cene stoke dok je tražena mogućnost za uvoz, pošto je Savezna vlada pristajala da privremeno skine ove dažbine, ali ne samo za račun robnih rezervi već za sve, odnosno da liberalizuje uvoz.\nTakav predlog nije mogla da prihvati Republička vlada, jer se strahovalo od naglog uvoza što bi nekontrolisano oborilo cene stoke na domaćem tržištu, objasnio je Slobodan Milosavljević, ministar za trgovinu.\nLitar ulja iz uvoza, prema Milosavljevićevim rečima, ne bi trebalo da bude skuplji od 60 dinara. Odgovarajući na pitanje otkud "Vitalovo" ulje u "C-marketu" po ceni od preko 70 dinara, nakon što je obustavljena isporuka jeftinijeg od 59,90 dinara, Milosavljević je rekao da je inspekcija utvrdila da su te isporuke po osnovu ranije dogovorenih i plaćenih narudžbina. Isporuka jeftinijeg je bila obustavljena zbog nedostatka sirovina, dodao je Milosavljević.\nU avgustu je za minimalnu potrošačku korpu, u kojoj su osnovni prehrambeni proizvodi i sredstva za higijenu, školski pribor, mesečni prevoz i deo komunalnih usluga, za četvoročlano domaćinstvo trebalo izdvojiti 9.838,38 dinara, a za prosečnu, gde su uračunati veći troškovi za neke usluge, 15.849,66 dinara. Pošto je prosečna plata u tom mesecu iznosila 9,944 dinara ili 166 evra, ona je uspela da čak malo i premaši troškove korpe, dok je za pokriće prosečne potrebno 1,59 prosečnih plata.\nMilosavljević je istakao da je Vlada zadovoljna pomacima koji su postignuti, jer je prosečna zarada u avgustu ove godine bila viša za 6,4 odsto, a u odnosu na decembar 17,6 odsto, a ako se poredi sa mesecima iz 2000. godine, porast kupovne moći je evidentan.\nCilj Vlade je da raznim ekonomskim merama podrži trend rasta zarada i platežne sposobnosti " jer nisu svi podjednako osetili poboljšanja, kao i da siromašni sloj što pre dostigne standard srednjeg sloja", naglasio je Milosavljević i dodao da su srpske prosečne plate premašile neke iz okruženja i približavaju se višim u okolnim zemljama.\nPrema poslednjim podacima, a to su iz juna, prosečne plate u Crnoj Gori su iznosile 118 evra, u Bugarskoj 135, u Rumuniji 115, dok su u Republici Srpskoj 173, a u Makedoniji 187 evra, dodao je Milosavljević.


Bebe ostaje u Španiji - Sportske.net\nBebe ostaje u Španiji\nPromenio je klub, ali ćemo ga i naredne sezone gledati u Primeri.\nMurinjo otpisuje četvoricu Van Galovih pulena, evo i zbog čega!Pogba neće nazad u Mančester?!Real odustao, na pomolu senzacionalni transfer Pola Pogbe!Surovo - Zbog Pogbe, osmorica odlaze iz Junajteda!Zvanično - Stigao i Mihtarijan\nNekada velika nada Mančester Junajteda igraće naredne četiri sezone za Eibar.\nBaskijski klub je to potvrdio na svojoj zvaničnoj tviter stranici.\nBebe je prošle sezone igrao za Rajo Valjekano kao pozajmljen igrač Benfike, ostavio sasvim solidan utisak u ovom madriskom klubu, koji je, opšti je utisak, nezasluženo ispao u Segundu.\nZbog toga nije bilo realno očekivati da ostane u taboru 'Pčelica', a pošto mu je istekao ugovor sa 'Orlovima' iz Lisabona, odlučio je da nastavi karijeru u Eibaru.\n26-godišnjem Portugalcu, koji može da igra na više pozicija u timu, to će biti deseta destinacija u karijeri, osim pomenutih Raja, Benfike i Mančester Junajteda nastupao je još za Kordobu, Pasoš Fereiru, Rio Ave, Bešiktaš (pozajmice), Vitoriju Gimaraeš i Estrelu.


Jankovićeva čestitala Međunarodni dan devojčica\nTanjug 11. oktobra 2018. 16:16\nBEOGRAD – Poverenica za zaštitu ravnopravnosti Brankica Janković čestitala je danas 11. oktobar Međunarodni dan devojčica, dan koji su Ujedinjene nacije ustanovile sa ciljem promovisanja njihovih prava.\nPoverenica je istakla da svaki dan treba da pričamo o značaju ravnopravnosti, jer bez ravnopravnosti nema ni razvoja društva, saopšteno je iz njene kancelarije.\nOna je ukazala da i dalje postoje stereotipi i predrasude koji mogu da utiču i na devojčice, ali i na dečake, da ne razviju sve svoje potencijale na pravi način jer su i jedni i drugi tokom odrastanja izloženi pritisku rodnih uloga.\nPoverenica je ukazala da bi obrazovanje moralo da ima značajniju ulogu u razbijanju tih predrasuda jer svi imaju parvo na jednake šanse.\nOna je istakla da je neophodno u najranijem uzrastu učiti decu o štetnosti diskriminacije i nasilja i posledicama koje ovakva ponašanja imaju na razvoj deteta i formiranje zdrave ličnosti, a devojčicama je poručila da zajedno sa dečacima, svojim vršnjacima, a sutra partnerima i kolegama mogu da grade uspešnije društvo, navedeno je u saopštenju.


Komisija za zdravstvo i socijalnu zaštitu održala je sledeću sednicu - Kuvendi i Kosovës\nKomisija za zdravstvo i socijalnu zaštitu održala je sledeću sednicu\nNa današnjoj sednici Komisije za zdravstvo i socijalnu zaštitu, kojom je predsedavala Fatmire Kollçaku , predsednica, pozvan je ministar finansija, rad i transfere, Hekuran Murati, da razgovara o reformi penzijskog sistema na Kosovu.\nNakon kratke prezentacije o penzijskom zakonu i velikom broju njihovih šema, predsednica komisije, gospođa Kollçaku, dala je reč ministru.\nMinistar Hekuran Murati usredsredio se na razjašnjenje situacije u kojoj se Kosovo trenutno nalazi sa problemom penzija, dajući potrebna objašnjenja u vezi sa zakonom o penzijama, kao i na veliki broj penzijskih šema kojima je potrebna reforma.\nOn se takođe usredsredio na objašnjenja za kategoriju osoba koja ne pridobiju od godina rada pre rata, za koje ih je sadašnji zakon isključio iz ovog prava, uslovljavajući ih sa 15 godina rada pre rata.\nPoslanici koji su učestvovali u ovim oblastima postavili su mnoga pitanja, za koje je ministar pružio potrebna pojašnjenja i informacije.


Mirza Hamzabegović i dalje ruši sve rekorde – inmedia.ba\nMirza Hamzabegović i dalje ruši sve rekorde\n0 26 Marta, 2014 17:00\nU posljednjih sedam odigranih kola u okviru Prve lige FBiH, Mirza Hamzabegović je branio u šest navrata i ostao nesavladan ukupno 540 minuta. Na gol Jedinstva nije stao samo u okviru 17.kola, kada je Jedinstvo odigralo na domaćem terenu, neriješeno protiv FK Igman iz Konjica, a tad je na gol stao rezervni golman Salim Karalić i primio dva gola.\nMirza ulijeva kompletnoj ekipi samopouzdanje, te svojim glasom i kontrolom, odlično diriguje svojim suigračima u odbrani koja djeluje dosta efikasno. Tako i dalje u nastavku prvenstva Prve lige FBiH, prvi golman Jedinstva, zasigurno slovi za jednog od najkavlitetnijih golmana u ovom rangu takmičenja a prema riječima nekih stručnjaka Premijer lige BiH, Mirzu Hamzabegovića svrstavaju čak i među prvih pet golmana Premijer lige BiH.\nDali će i dalje nastaviti sa svojim rekordima, ostaje nam da se uvjerimo u okviru 20. kola Prve lige BiH, kada Jedinstvo igra derbi susret, sa direktnim konkurentom za ulazak u društvo najboljih, FK Slobodom na Tušnju.\nPoezijom Enesa Kiševića obilježili Svjetski dan teatra


Pružićemo maksimum za meč sa Čukaričkim\nFudbaleri TSC Bačka Topola u subotu 10. aprila od 19 sati, gostuju ekipi Čukaričkog u 31. kolu Super lige uz uverenje da ih očekuje izuzetno težak meč, u kome će uspeti da pruže dobru igru i da se vrate kući sa pozitivnim rezultatom.\nOn je podsetio da je TSC imao teško gostovanje u Novom Pazaru u utorak u 30. kolu, da je tu utakmicu ekipa TSC korektno odigrala, ali da su u njoj neki detalji presudili da se kući vrati bez bodova. Bajić je istakao da je ekipa oporavljena posle tog meča i da veruje da su igrači spremni za sutrašnji duel, bez obzira na to što će im sutrašnji meč sa Čukaričkim biti treća utakmica u sedam dana.\nKapiten TSC Saša Tomanović takođe se složio da njegovu ekipu sutra čeka izuzetno teško gostovanje, pogotovo posle napornog puta u Pazar. „Ipak, imali smo četiri dana da se odmorimo i da se spremimo za sutrašnju izuzetno tešku utakmicu sa Čukaričkim“, kazao je on.\nTSC trenutno zauzima 7. mesto na tabeli sa 45 bodova iz 13 pobeda, 6 remija i 11 poraza. Čukarički je 3. na tabeli sa 61 bodom, iz 18 pobeda, 7 remija i 5 poraza. U prvom delu ovogodišnje sezone, TSC i Čukarički su u Senti podelili bodove (0:0).


Donacija kusura u humanitarne svrhe - Biznis i Finansije\nHome\tPromo\tDonacija kusura u humanitarne svrhe\nDruštveno odgovorne aktivnosti kompanije Delez Srbija već godinama su prepoznatljive u javnosti. Strateška opredeljenost ove kompanije da bude dobar komšija i oslonac lokalne zajednice u kojoj posluje sprovodi se nizom uspešnih aktivnosti. Od nedavno, ova kompanija je pokrenula veliku humanitarnu akciju u kojoj, po prvi put u Srbiji, svi građani imaju priliku da na kasama zaokruže račun i doniraju kusur u humanitarne svrhe. Zahvaljujući projektu “Napravi razliku, pruži priliku”, kako kaže Mirjana Jovašević, direktorka koprorativnih komunikacija i održivog poslovanja kompanije, građani mogu da doniraju sredstva za nabavku medicinske opreme na Institutu za onkologiju i radiologiju i na taj način pomognu još kvalitetnijem funkcionisanju ove institucije.\nKako funkcioniše humanitarna akcija “Napravi razliku, pruži priliku”?\nU svim Maksi, Tempo i Shop&Go prodavnicama širom Srbije prilikom gotovinskog plaćanja naši kupci mogu da zaokruže račun do iznosa koji žele. Doprinos ovoj akciji mogu da pruže i oni sugrađani koji ne obavljaju kupovinu tako što jednostavno na kasi mogu uplatiti novac koji žele da doniraju u dobrotvorne svrhe. Akciju realizujemo kao deo nacionalne kampanje „Rak je izlečiv“ koju realizuje Radio televizija Srbije uz podršku Ministarstva zdravlja.\nOvo nije vaša jedina akcija pomoći Institutu za onkologiju? Otkud sarađujete sa ovom institucijom i zašto ste fokusirali humanitarne napore u ovom sektoru?\nPodaci o malignim oboljenjima u Srbiji su veoma upozoravajući i rad na promovisanju teme prevencije u ovoj oblasti je od suštinskog značaja. Mi se kao kompanija godinama unazad trudimo da utičemo na svest ljudi o tome koliko su umerena ishrana i bavljenje sportom bitni za kvalitetan i zdraviji život. Organizovali smo okrugle stolove i konferencije, ali i edukativne radionice za najmlađe sugrađane. Drago mi je što već drugi put ove godine realizujemo projekte za pomoć Institutu za onkologiju i radiologiju, a u narednom periodu ćemo nastaviti da ulažemo u ovu oblast. Osećaj da zajedno sa partnerima i kupcima pomažemo da se osavremeni institucija koja je izuzetno važna za sve nas, samo će nas još više ujediniti i motivisati da jedni drugima budemo još bolji komšija.\nDelez Srbija realizuje i veliki broj projekata u oblasti zaštite životne sredine. Prvi ste od velikih lanaca počeli da naplaćujete plastične kese. Kakvi su rezultati u tom segmentu aktivnosti?\nPodaci su jako dobri i oni govore u prilog tome da se svest ljudi polako menja. Od aprila kada je akcija implementirana u prvim radnjama, do danas, više od 65 odsto je smanjena upotreba plastičnih kesa u radnjama. U Srbiji građani u proseku troše sedam plastičnih kesa dnevno, odnosno 2.555 godišnje, što je ukupno više od dve milijarde kesa godisnje. Nažalost, veliki broj tih kesa završi u prirodi, na obalama reka, u parkovima, šumama. Drago nam je što je naša akcija naišla i na pozivan odjek u javnosti i među kupcima, koji su masovno počeli da se opredeljuju za cegere.\nNedavno ste dobili i priznanje od Ministarstva za zaštitu životne sredine, o čemu se radi?\nPriznanje koje smo dobili od Ministarstva zaštite životne sredine, kao kompanija koja se istakla svojim radom i zalaganjem u ovoj oblasti, samo je još jedna potvrda odgovornog poslovanja i brige o društvu. Jedan od strateških ciljeva nam je da realizujemo aktivnosti koje su usmerene ka dobrobiti zajednice i da promovišemo zdrave navike u ishrani ljudi. Od donacije hrane, gde smo kroz projekat „Pomažemo da imaju i oni koji nemaju“ samo u prvih šest meseci ove godine donirali 730 tona voća i povrća ka 68 humanitarnih organizacija u Srbiji, do odgovornog upravljanja otpadom i rada na kontinuiranom smanjenju emisije ugljen dioksida u našim radnjama. Posebno smo ponosni na Maxi školski karavan koji će u narednom periodu obići 100 osnovnih škola u Srbiji i edukovati prvake o tome koliko je važno da jedu povrće. Kroz ovaj projekat želimo da zajedno sa roditeljima utičemo na usvajanje pravilnih navika u ishrani dece od malih nogu.


Lukač, Ćulum i Ilić od oca ubijenog Davida Dragičevića traže 24.000 KM! | Krupljani.BA\nLukač, Ćulum i Ilić od oca ubijenog Davida Dragičevića traže 24.000 KM!\nOsnovni sud u Banjaluci prihvatio je dokazni materijal i prijedloge devet svjedoka te za septembar zakazao glavno ročište na suđenju za klevetu protiv Davora Dragičevića po tužbi koju su protiv njega podnijeli bivši i sadašnji visoki funkcioneri Ministarstva unutrašnjih poslova Republike Srpske (MUP RS), potvrdio je advokat Dragan Tolimir.\nTokom današnjeg, četvrtog po redu pripremnog ročišta, ispred banjalučkog Osnovnog suda okupili su se građani, aktivisti neformalne grupe “Pravda za Davida”. Oni su pitali kada će biti suđeno ubicama Davida Dragičevića i onima koji su zataškavali istragu njegovog ubistva. Za zataškavanje direktno optužuju upravo visoke funkcionere MUP-a RS-a koji su Dragičevića tužili za klevetu, piše BIRN BiH.\nTužbu protiv Davora Dragičevića su u maju 2018. godine podnijeli Dragan Lukač, ministar unutrašnjih poslova Republike Srpske, njegov savjetnik i bivši načelnik Uprave za organizovani i teški kriminalitet u ovom ministarstvu Darko Ilić, kao i Darko Ćulum, bivši direktor Policije Republike Srpske a sada direktor Državne agencije za istrage i zaštitu (SIPA).\n“Ono što je bitno za tuženog jeste da su prihvaćeni svi dokazi koji su predloženi. Prihvaćeno je saslušanje devet svjedoka, prihvaćeno je preko 50 materijalnih dokaza i prihvaćeno je da se očitaju svi snimci koji su sačinjeni u vezi sa famoznom konferencijom [za štampu], zatim pred anketnim odborom, a prihvaćeno je i mišljenje vještaka koji je vršio reobdukciju, koji je utvrdio da je u izvještaju navedeno niz grešaka i da on smatra da do smrti nije došlo na način na koji je to opisano”, rekao je novinarima Dragičevićev advokat Dragan Tolimir.\nOn je kazao da je Dragičević tražio da se saslušaju bivši glavni tužilac banjalučkog Okružnog tužilaštva Želimir Lepir, kao i Đorđe Rađen, čija kuća je navodno opljačkana u noći nestanka Davida Dragičevića, što je Sud prihvatio.\n“Mislim da konačno zakazivanje ročišta za septembar po tužbi za klevetu samo dokazuje da je njima stalo do kupovine vremena”, rekao je za Balkansku istraživačku mrežu Bosne i Hercegovine (BIRN BiH) Davor Dragičević.\nOn je dodao kako je protiv osoba koje ga tuže već ranije podnosio prijave Tužilaštvu Bosne i Hercegovine.\n“Tako da unaprijed tvrdim da će postupak koji su pokrenuli za klevetu biti odbačen ili će presuda biti jedina koja je pravno moguća, a to je u moju korist”, kazao je Dragičević.\nLukač, Ćulum i Ilić od oca ubijenog Davida Dragičevića, po osnovu nadoknade zbog klevete, traže ukupan iznos od 24.000 konvertibilnih maraka (KM), svaki po 8.000 KM. Oni su Dragičevića tužili zbog govora koje je on u nekoliko navrata držao na Trgu Krajine u Banjaluci, gdje su održavani skupovi “Pravde za Davida”, tada pod vođstvom Davora Dragičevića, u kojima ih je, kako se navodi u tužbi, prozvao da su “saučesnici u ubistvu njegovog sina”.\nPravni zastupnik trojice tužilaca Darko Kremenović ranije je rekao da van sudnice ne želi da komentariše slučaj.\nOzren Perduv iz neformalne grupe “Pravda za Davida” kazao je kako se raduje održavanju glavnog pretresa “jer će se prilikom izvođenja dokaza još jednom pokazati “ko su oni, a ko je Davor Dragičević”.\n“Oni nemaju pravo nikoga da tuže za klevetu, jer su oni prvi lagali o ubijenom mladiću, svjesno pokušavajući da ga kriminalizuju”, rekao je nakon zakazivanja glavnog ročišta Perduv.\nNastavak suđenja pred Osnovnim sudom u Banjaluci zakazan je za 28. septembar 2021. godine.